Google Pixel 2 – Raja Kamera Telefon Pintar Masa Kini

Baru-baru ini Google telah memperkenalkan telefon pintar terbarunya Pixel 2 dan Pixel 2 XL kepada orang ramai. Generasi kedua Pixel ini telah melalui beberapa naik taraf, kali ini lebih tahan lasak dengan memperkenalkan ciri kalis air setara dengan peranti flagship keluaran jenama lain.

Google Pixel 2 XL

Dimulakan dengan model premium, Pixel 2 XL hadir dengan kerangka bodi yang lebih lebar. Ia dipadankan bersama paparan P-OLED dengan nisbah 18:9 bersaiz 6 inci. Resolusi skrin 2880 x 1440p dapat menghasilkan sejumlah 538ppi sekaligus melihatnya di bawah sinaran matahari tidak menjadi masalah – kini Always On Display membantu pengguna melihat masa dan menerima notifikasi sepanjang hari.

Google turut meletakkan panel gelas 3D melengkung di bahagian depan dan kehadiran kamera tunggal di bahagian belakang. Bukan menggunakan dwi kamera, Pixel 2 XL dibekalkan sensor 12.2 Megapiksel f/1.8 dan sebuah sensor 8 Megapiksel f/2.4 untuk kegunaan selfie.

Dikuasakan oleh cip berkuasa Snapdragon 835 dan RAM 4GB, peranti ini ialah yang pertama mengoperasikan Android 8.0 Oreo terus dari kotak. Storan pula menyediakan ruang sebanyak 64GB dan tiada slot kad untuk microSD. Untuk janaan kuasa, sebuah bateri sebesar 3,520mAh telah dimuatkan.

Google Pixel 2 XL akan dijual November depan pada harga bermula USD850 (lebih kurang RM3,599) dalam pilihan warna Hitam dan Hitam/Putih.

Google Pixel 2

Model seterusnya, Pixel 2 didatangkan dengan saiz yang lebih kompak iaitu menggunakan skrin berukuran 5 inci AMOLED bersama resolusi standard 1080p HD penuh dan bateri berkapasiti 2,700mAh.

Dari segi perkakasan dalaman lain, tiada perbezaan yang ketara malah kedua-dua peranti menawarkan sistem audio stereo di muka depan dan menariknya ciri Squeeze yang terdapat pada HTC U 11 diadaptasi ke dalam Pixel 2 dan Pixel 2 XL.

Melaluinya, di kiri dan kanan bingkai telefon kini boleh dipicit untuk membuka Google Assistant atau menetapkannya untuk aplikasi lain mengikut kesukaan malah, tekanan juga boleh dilaraskan mengikut keselesaan masing-masing.

Harga yang dicadangkan untuk Google Pixel 2 pula bermula USD650 (kira-kira RM2,752) dengan warna Biru cair, Hitam, dan Putih. Ia akan mula dipasarkan lebih awal iaitu bulan ini.

Dalam masa sama, Google turut berkongsi dimana kedua-dua peranti mereka telah menduduki tangga teratas carta DxOMark dengan skor setinggi 98 lantas mencantas kedudukan iPhone 8 Plus dan Galaxy Note8. Ia tidak mengejutkan kerana Pixel terdahulu pernah menjadi telefon kamera terbaik untuk tahun 2017.

Google juga telah membuktikan kamera tunggal yang direka mampu mengambil gambar efek bokeh yang lebih terperinci dan lebih jelas setanding dwi kamera di luar sana – boleh dikatakan lebih baik dalam persekitaran yang gelap.


Awesomely Pantas Dengan Galaxy A12 dan Galaxy A02s!!

Kini, telefon mudah alih telah menjadi suatu keperluan yang tidak lagi dapat dipisahkan daripada kehidupan seharian kita; daripada aktiviti bersantai mingguan di kafe bersama rakan atau aktiviti ziarah keluarga bulanan, kita kini mampu berhubung menerusi panggilan video; daripada membeli-belah di pusat beli-belah, kita kini membeli-belah dalam talian sambil menambah nilai wang di dalam e-dompet. Kita sentiasa mengikuti perkembangan (demi keperluan jika bukan kehendak) teknologi memandangkan ia telah menjadi semakin akrab dengan setiap aspek kehidupan harian kita.

Mujurlah, peranti masa kini yang mesra belanjawan mampu menawarkan prestasi luar biasa, paparan imersif besar, sistem kamera yang canggih, bateri berkapasiti besar dengan Pengecasan Pantas dan slot kad SD yang mempunyai kemampuan peningkatan storan yang besar. Telefon pintar peringkat pertengahan Samsung memberi semua pengguna peluang untuk memiliki teknologi mudah alih yang canggih pada harga yang mampu milik. Dengan pelbagai pilihan yang tersedia dan spesifikasi untuk dibandingankan, berikut merupakan dua ciri  penting  yang harus anda kenalpasti – iaitu memori dan simpanan.

Tingkatkan produktiviti anda

Kelajuan telefon pintar mampu membawakan perbezaan antara hari yang baik dan hari yang mengecewakan.  Oleh itu, pilihlah telefon pintar yang menawarkan kuasa pemprosesan yang secukupnya untuk memenuhi keperluan harian anda. RAM yang mencukupi boleh melakukan tugas berbilang dengan lebih teratur dan lancar beralih antara pelbagai aplikasi dengan cepat, bekerja dengan lebih cekap atau bermain permainan yang terkini. Hasilnya, LEBIH BANYAK perkara dapat diselesaikan dalam masa yang SINGKAT.

Lebih ruang untuk kegembiraan

Menerima makluman bahawa storan dalaman telefon anda telah penuh dan tidak dapat memuat turun fail yang penting pastinya mengecewakan. Daripada sentiasa perlu mengosongkan ruang pada peranti anda, gunakanlah telefon pintar yang menawarkan ruang storan yang cukup besar supaya anda dapat memuat turun lebih banyak fail dan mengurangkan pemadaman kandungan kegemaran anda. Jika anda merasakan bahawa anda mungkin memerlukan storan yang lebih BESAR, pastikan telefon pintar anda mempunyai pilihan untuk mempertingkatkan storan yang sedia ada dengan kad microSD.

Tidak dapat disangkal lagi, Samsung siri A menawarkan Skrin yang Awesome, Kamera yang Awesome, Hayat Bateri yang Tahan Lama . Peranti Galaxy A12 dan Galaxy A02s turut menampilkan ciri pemproses Octa-Core canggih sehingga RAM 6GB (storan dalaman 128GB) dan RAM 4GB (storan dalaman 64GB) masing-masing yang boleh memberi prestasi cekap dan pantas dalam apa yang anda lakukan. Tambahan lagi, kedua-dua peranti ini membolehkan sokongan microSD sehingga 1TB untuk mengabadikan dan menyimpan semua kandungan kegemaran anda. Semua itu dapat anda peroleh dengan harga runcit disyorkan sebanyak RM799 untuk Galaxy A12 dan RM529 untuk Galaxy A02s – memang ohsem!

Untuk maklumat lanjut mengenai Galaxy A12 dan Galaxy A02s, sila layari:

Galaxy A12: https://www.samsung.com/my/smartphones/galaxy-a/galaxy-a12-blue-128gb-sm-a125fzbjxme/

Galaxy A02s: https://www.samsung.com/my/smartphones/galaxy-a/galaxy-a02s-blue-64gb-sm-a025fzbfxme/


Samsung Notebook 9 Versi Terbaru Diperlihatkan

Samsung tidak menunggu acara CES 2017 untuk mempamerkan komputer riba terbaru mereka, Notebook 9 versi kemas kini.

Notebook 9 dikemaskinikan dengan reka bentuk yang lebih melengkung, model terbaru dengan paparan 13 inci dan 15 inci ini juga mempamerkan rangka badan yang lebih baik dan ringan berbanding dengan model terdahulu. Versi 13 inci mempunyai berat 0.82 kg manakala model 15 inci mempunyai berat 0.91 kg.

Samsung Notebook 9 juga dilengkapi dengan papan kekunci backlit, dua USB 3.0 port, 1 USB Type-C port, sambungan HDMI dan microSD dengan tujuh jam hayat bateri. Paparan skrinnya pula boleh ditetapkan sehingga 180°, memudahkan anda untuk berkongsi persembahan dengan rakan sekerja, atau gambar dengan kawan-kawan anda dan keluarga.

Notebook 9 dikuasakan oleh pemproses Kaby Lake, generasi chipset terbaru daripada Intel, dengan Core i5 untuk peranti 13 inci manakala model 15 inci pula dilengkapi dengan Core i7. Komputer riba ini juga hadir dengan teknologi terbaru, Windows Hello OS dengan pengimbas cap jari untuk keselamatan yang lebih baik.


Microsoft umum pemenang dan finalis Anugerah Rakan Kongsi Terbaik Tahunan 2020

Rakan-rakan kongsi diiktiraf untuk penyelesaian inovatif dan menjadikannya lebih mungkin untuk pelanggan seluruh dunia

REDMOND, Washington, 13 Julai 2020 /PRNewswire/ — Pada hari Isnin, Microsoft Corp. mengumumkan pemenang dan finalis bagi Anugerah Rakan Kongsi Terbaik Tahunan 2020 Microsoft. Anugerah tahunan ini mengiktiraf rakan-rakan kongsi Microsoft yang menunjukkan kecemerlangan dalam inovasi dan pelaksanaan penyelesaian pelanggan berasaskan teknologi Microsoft. Pemenang dan finalis anugerah ini dari seluruh dunia akan diberi pengiktirafan di Microsoft Inspire digital pertama seumpamanya, pada 21-22 Julai 2020.

Tahun ini, Microsoft memberi pengiktirafan kepada rakan kongsi dalam 49 kategori bagi meraikan setiap bidang penyelesaian, industri dan sektor seluruh dunia yang mana teknologi Microsoft digunakan. Microsoft memperkenalkan sepuluh kategori baharu pada tahun ini, termasuk Anugerah Respons Komuniti pertama seumpamanya, yang mengiktiraf rakan-rakan kongsi yang telah membuat perubahan besar, menyediakan perkhidmatan atau penyelesaian yang inovatif dan unik bagi membantu menyelesaikan masalah untuk pelanggan dan komuniti kami semasa waktu yang belum pernah terjadi sebelumnya ini.

Finalis dan pemenang bagi semua Anugerah Rakan Kongsi Terbaik Tahunan Microsoft dipilih daripada lebih 3,300 pencalonan, yang dikumpul daripada lebih 100 negara berbeza di seluruh dunia berdasarkan komitmen mereka kepada pelanggan, kesan penyelesaian mereka ke atas pasaran dan penggunaan teknologi Microsoft yang dapat memberi contoh.

“Ini merupakan satu penghormatan untuk mengiktiraf pemenang dan finalis Anugerah Rakan Kongsi Terbaik Tahunan 2020 Microsoft,” kata Gavriella Schuster, naib presiden korporat, One Commercial Partner, Microsoft. “Rakan-rakan kongsi ini melakukan lebih daripada apa yang dijangkakan, membawa penyelesaian yang tepat pada masanya yang dapat menangani cabaran rumit yang dihadapi oleh perniagaan di seluruh dunia — bermula dengan berkomunikasi dan berkolaborasi secara maya hinggalah membantu pelanggan merealisasikan potensi penuh mereka dengan perkhidmatan awan Azure dan selanjutnya. Saya berbangga dapat memberi penghormatan dan mengucapkan tahniah kepada setiap pemenang dan finalis.”

Butiran tambahan mengenai Anugerah Rakan Kongsi Terbaik Tahunan 2020 Microsoft disediakan di blog Microsoft Partner Network oleh Gavriella Schuster: https://blogs.partner.microsoft.com/mpn/congratulations-to-the-2020-microsoft-partner-of-the-year-awards-winners-and-finalists/.

Senarai lengkap kategori, pemenang dan finalis, termasuk pemenang Anugerah Rakan Kongsi Negara Terbaik Tahunan Microsoft bagi tahun 2020, disediakan di https://aka.ms/POTYA_WinnersFinalist_List. Untuk maklumat lanjut kunjungi https://partner.microsoft.com/en-us/inspire/awards.

Microsoft (Nasdaq “MSFT” @microsoft) mendayakan transformasi digital untuk era awan pintar dan pinggir pintar. Misinya adalah untuk memperkasa setiap individu dan setiap organisasi di bumi ini untuk mencapai lebih lagi.

Latar Belakang Microsoft Inspire

Microsoft Inspire menyediakan komuniti rakan kongsi Microsoft dengan akses kepada strategi pemasaran dan perniagaan utama, kepimpinan, dan maklumat berhubung penyelesaian pelanggan khusus yang direka untuk membantu rakan-rakan kongsi berjaya dalam pasaran. Microsoft Inspire menyediakan rakan-rakan kongsi dengan peluang pembelajaran informatif meliputi jualan, pemasaran, perkhidmatan dan teknologi. Maklumat lanjut boleh didapati di https://partner.microsoft.com/en-us/inspire.

Logo – https://ering.com.my/wp-content/uploads/2020/07/microsoft-umum-pemenang-dan-finalis-anugerah-rakan-kongsi-terbaik-tahunan-2020.jpg

Source: PRNEWSWIRE


[ Kongsi Gambar ] : Hasil Tangkapan Foto Dari Lensa Realme 3 Pro

Realme Malaysia bakal melepaskan pewaris baru mereka iaitu Realme 3 Pro untuk pasaran tempatan pada 14 Mei 2019 [SELASA]. Hadir dengan spesifikasi menarik, salah satu titik penting keunggulan Realme 3 Pro terletak pada keupayaan kameranya.

Dalam keghairahan menyambut kedatangannya, penulis berpeluang mencuba peranti ini dan mendapati gambar yang terhasil sememangnya tidak mengecewakan. Mungkin ada yang nak tahu contoh gambar terhasil? Berikut kami kongsikan untuk tatapan semua :

Apa komen korang? Rasa penasaran untuk ketahui lanjut mengenai pewaris baru Realme yang berkuasa ini? Nantikan ulasan penuh daripada kami untuk peranti ini. Suka sekali lagi diingatkan, Realme 3 Pro bakal tiba di Malaysia pada 14 Mei 2019 [SELASA]. Kekal bersama eRing untuk update terkini!


Dapatkan OPPO Find X Di Digi Dengan Hanya RM1,699!

Berita baik! Adakah anda berminat atau merancang untuk memiliki OPPO Find X dengan harga yang menarik? Nah! Inilah peluang anda! Dengan hanya melanggan pelan Digi Postpaid 190, anda layak memiliki Find X dengan hanya RM1,699!!Lebih menariknya lagi, anda juga boleh menikmati pelbagai ganjaran hebat lain seperti internet perantauan (Roaming) percuma di seluruh 10 negara, 100GB internet dan panggilan tanpa had ke semua rangkaian di Malaysia. Jangan berlengah lagi, DAFTAR SEKARANG!!!


Apple iPhone X Milik Pengguna Facebook Ini Pecah? Mungkin Kes Pertama Di Malaysia

Pada 24 November 2017, iPhone X dengan rasminya menemui pengguna di Malaysia dan ia adalah model telefon pintar termahal diperkenalkan setakat ini. Walaupun harganya yang agak mahal, sambutannya agak sangat luar biasa berbanding iPhone 8 dan 8 Plus yang dilancarkan sebelum ini.

Menerusi Facebook seorang pengguna iPhone X, Muhammad Farhan, iPhone X miliknya telah pecah kurang dari 24 jam dan ini mungkin peranti pertama yang pecah skrin di Malaysia.

Menceritakan masalah skrin pecah di Facebook, Muhammad Farhan memuat naik status “ipX pertama pecah di malaysia… baru beli di machines.. boleh claim warranty x? receipt semua ada” di sebuah group pengguna Apple di Facebook.

Walaupun sudah dipasang dengan ‘tempered glass’, ia masih tidak mencukupi. Muhammad Farhan juga mengakui tidak membeli insuran tambahan untuk iPhone X kerana kosnya yang agak mahal (sehingga RM899).

Nasihat eRing, anda yang sudah melaburkan banyak duit untuk memiliki iPhone X, jadi jangan lupa untuk membeli sarung pelindung tahan lasak terutamanya dari OtterBox mahupun LifeProof serta membeli pelan perlindungan peranti.


HONOR 50 SE Mungkin Turut Dilancarkan Pada 16 Jun Ini?

Siri HONOR 50 bakal dilancarkan pada 16 Jun ini dan ada satu desas-desus yang menarik apabila dikhabarkan HONOR 50 SE juga turut bakal dilancarkan pada hari tersebut.

Buat masa ini belum ada lagi maklumat tertiris mengenai HONOR 50 SE namun apa yang diketahui pada hari pelancaran tersebut berkemungkin HONOR melancarkan HONOR 50, HONOR 50 Pro dan HONOR HONOR 50 Pro+.

Jadi,sama-sama kita nantikan ketika ia dilancarkan kelak.


Earth Defence Force 5 Kini Tersedia Di Steam – Nikmati Promosi Sehingga 20% Mulai Sekarang Sehingga 19 Julai

Berita baik buat kaki game. Kini Earth Defence Force 5 sudah tersedia bagi versi PC. Pemain boleh bermain permainan ini menerusi Steam dan dijual pada harga RM95.

Bersempena dengan ketibaan game ini bagi versi PC, D3 Publisher telah mengumumkan jualan promosi bagi permainan ini. Sebanyak 20% diskaun diberikan iaitu pada harga RM76 bermula dari sekarang sehingga 19 Julai 2019.

Potongan harga ini turut ditawarkan kepada DLC bagi permainan yang secara keseluruhan mempunyai 18 barangan.

Untuk maklumat, permainan ini telah dikeluarkan bagi versi PlayStation 4 pada hujung tahun lepas.


9 Perkara Pada HUAWEI Nova 4e Buat Kalian Bergaya Persis Superstar – Nombor 3 Paling Gempak!

HUAWEI Nova 4e dilihat membawakan penawaran spesifikasi seimbang bersama rekaan menawan dan menyokong fungsi yang pasti memenuhi pengguna masa kini. Harga yang ditawarkan juga menarik iaitu RM 1,199 seunit. Berikut adalah 9 perkara pada HUAWEI Nova 4e yang pasti buat kalian bergaya sepuasnya!

HUAWEI Nova 4e tidak mengecewakan…Bercakap mengenai luaran, HUAWEI Nova 4e menampilkan susuk tubuh menarik dengan kemasan yang mengikut trend terkini. Ditambah lagi dengan panel kaca melengkung 3D, ia ternyata menyerlahkan lagi bentuk telefon sekaligus meletakkan Nova 4e pada tahap terbaik dalam setiap hati pembeli.

Nova 4e hadir dalam tiga pilihan warna menawan seperti Pearl White, Midnight Black dan Peacock Blue. Untuk posting kali ini, unit reviu yang diterima adalah Peacock Blue. Peacock blue mempunyai kemasan tona warna biru dan ungu. Selain itu, ia juga memiliki efek pantulan yang dilihat menarik tiap mata memandang.

Melihat kepada rekaan paparan skrin Nova 4e, model keluaran HUAWEI ini ternyata tiada kekurangannya dan ia terlihat seperti sebuah telefon pintar yang mempunyai tarikan tersendiri dalam menarik minat pembeli.

Skrin bersaiz 6.15″ IPS LCD FHD+ (2312 x 1080 piksel) dengan kemasan takuk kecil pasa bahagian atas telefon sekaligus memberikan ruang lebih luas untuk paparan dengan warna cemerlang. Ini sekaligus mampu menjamin kepuasan semasa membuat sebarang kerja di telefon termasuklah menonton video dan sebagainya. Paparan juga selamat kerana ia telah menerima pensijilan keselesaan mata, TUV Rheiland untuk pengalaman lebih selesa.

Dari segi penggambaran, ternyata Nova 4e juga tidak mengecewakan kerana jujur dikatakan ia cukup sempurna untuk menangkap gambar selfie. Tidak keterlaluan jika dikatakn kamera swafoto Nova 4e sangat hebat – dilengkapi 32MP (f/2,0) dengan sokongan pelbagai mod termasuk panorama, potrait, AR Lens dan banyak lagi.

Lebih mengujakn, teknologi AI yang diketengahkan dilihat mampu menghasilkan gambar selfie yang lebih semula jadi dan sentiasa menjanjikan sisi yang terbaik. Nova 4e juga merupakan yang pertama dalam peranti HUAWEI dibenamkan dengan sensor setinggi ini. Kamera swafoto Nova 4e boleh mengenal pasti lebih daripada 8 kategori berbeza termasuklah bunga, malam dan sebagainya.

Selain kamera swafoto, kamera utama Nova 43 juga tidak mahu kalau di mana ia hadir dengan keupayaan sistem tri-kamera utama yang tiada tandingan – gabungan lensa 24MP (wide-angle) (f/1.8) + 8MP (ultra wide-angle) + 2MP (bokeh). Selain itu, ia juga menyokong sudut luas mencecah 120 darjah.

Melaluinya, anda boleh menembak tanpa had dan meluaskan perspektif dengan kanda sudut lebar sehingga 120 darjah. Confirm lepas ni tak ada lagi yang tertinggal! Gambar terhasil pun lebih menarik dengan efek tangkapan yang menakjubkan. Kamera utama juga mampu mengenal pasti 22 kategori berbeza termasuklah makanan, bangunan dan sebagainya. Tetapan warna dan kontras juga dilaraskan secara automatik.

Adakah anda bosan dengan semua ringtone panggilan masuk yang sedia ada? Jangan risau! Dengan Nova 4e, kini anda boleh membuat setiap panggilan masuk lebih menghiburkan dengan fungsi video ringtone khusus. Anda juga boleh menetapkan video kegemaran anda sebagai nada dering untuk kenalan yang berbeza termasuklah keluarga, rakan-rakan, kekasih dan banyak lagi.

Enjin dalaman NOVA 4e mampu menjalankan tugas harian dengan lancar – menggunakan cip Kirin 710 bersama kombinasi memori yang besar iaitu 6GB RAM dan membolehkan anda menyimpan semua diingini dalam storan dalaman 128GB. Melaluinya, pengguna kini memiliki lebih banyak ruang untuk kandungan dan aplikasi penting termasuklah muzik, gambar dan sebagainya.

Nova 4e bukan sahaja sesuai untuk kaki selfie, malah teknologi yang dibenamkan padanya menjadikan ia juga sesuai untuk gamers. Ketersediaan pemproses grafik yang dikuasakan oleh GPU Turbo 2.0 sekaligus dilihat mampu meningkatkan prestasi untuk pengalaman gaming yang lebih baik. Ia juga menjadikan penggunaan menjadi lebih pantas.

Nova 4e juga hadir dilengkapi ketahanan bateri yang dianggap cukup memadai untuk penggunaan hari ini iaitu 3,340 mAh melalui pengecasan USB-C – menyokong pengecasan pantas 9V/2A. Bahkah, ia juga sekaligus sedikit sebanyak dilihat mampu memberi kepuasan kepada kaki gamers.

Perkara menarik lain yang dapat dilihat pada Nova 4e ini adalah ketersediaan HUAWEI HiVison pada sistem operasi yang mana banyak membantu dalam menguruskan kehidupan seharian pengguna. Terdapat empat fungsi utama Hivision iaitu QR Code, translate, shopping dan identify. Dengan Nova 4e, kini bergayalah sepuasnya tanpa rasa gentar!


Reviu Eksklusif: Sony Xperia L2, Model Kelas Pertengahan Dengan Penambahbaikan!

HARGA: RM999

Sony kembali dengan sebuah telefon pintar kelas pertengahan yang merupakan model peningkatan bagi model Xperia L1 iaitu Sony Xperia L2. Ia sebuah telefon pintar yang hadir dengan paparan 5.5-inci HD 720p.

Walaupun masih mengekalkan pemproses seperti model sebelumnya, kelebihan Xperia L2 adalah memori RAM dan storan yang dipertingkatkan lebih tinggi berbanding Xperia L1. Ingin mengetahui apakah peningkatan pada model terbaru ini, teruskan membaca reviu eksklusif dari kami…

Menampilkan paparan skrin berukuran 5.5 inci sama sepertimana model sebelum ini, Sony masih memiliki rekaan sisi skrin dengan saiz bezel atas dan bawah yang agak besar.

Walaupun hanya menawarkan paparan 720p pada Xperia L2, menariknya ia masih dilengkapi dengan paparan Mobile BRAVIA Engine 2 bagi memastikan paparan yang berkualiti.

Walaupun tidak menyokong dwi kamera sepertimana model Xperia XA2 Ultra, telefon pintar ini masih dilengkapi dengan kamera hadapan beresolusi 8 Megapiksel dengan sokongan mod 120 darjah Wide Angle untuk memudahkan anda mengambil gambar secara berkumpulan.

Selain itu, bahagian ini juga menempatkan logo ‘SONY’, sensor, lubang earpiece dan juga LED notifikasi.

Kelebihan Sony Xperia L2 adalah memperlihatkan penambahbaikan kerana ia menawarkan port USB Type-C dengan sokongan teknologi pengecasan pantas Quick Charge 3.0.

Bahagian bawah kerangka yang diperbuat daripada logam ini juga turut dilengkapi dengan satu speaker berkualiti mono dan juga satu lubang mikrofon.

Cara untuk mengakses slot kad pada Xperia L2 sememangnya sangat mudah kerana ia boleh ditarik keluar tanpa perlu menggunakan pin slot sebagaimana peranti lain.

Lebih menariknya, ia disediakan dengan tiga slot kad berasingan iaitu dua slot kad nanoSIM dan satu slot kad untuk microSD.

Panel belakang telefon pintar yang diperbuat daripada polikarbonat ini pula disediakan dengan kamera utama beresolusi 13 Megapiksel, satu LED Flash dan juga sensor pengimbas cap jari.

Antara lensa kamera dengan sensor turut menempatkan penerima isyarat NFC. Sedikit mengecewakan kerana kamera utamanya tidak menyokong teknologi penstabilan OIS.

Sama seperti bahagian bawah kerangkanya, bahagian atas juga diperbuat daripada logam. Ia kelihatan agak ringkas di mana hanya menempatkan satu port sahaja iaitu port 3.5mm audio jack dan juga satu lagi lubang mikrofon.

Tidak seperti model sebelum ini yang menawarkan rekaan butang kawalan fizikal yang boleh dibezakan antara butang melaras suara dan butang kuasa, kali ini ia menggunakan butang yang sama seperti telefon pintar yang lain.

Apabila anda berada di luar dan tidak membawa pengecas ataupun powerbank, Xperia L2 menjanjikan ketahanan bateri yang jauh lebih lama dengan adanya sokongan ciri STAMINA Mode dan juga Ultra STAMINA Mode.

Pemilihan mod STAMINA akan mengehadkan penggunaan data, manakala mod Ultra STAMINA pula hanya membenarkan anda untuk menggunakan aplikasi asas sahaja.

Sony Xperia L2 telah menyediakan sensor pengimbas cap jari pada panel belakang dan ini adakalanya menyukarkan proses untuk mengakses sekiranya peranti diletakkan di atas meja.

Jadi sokongan Smart Lock dengan keupayaan pengecaman wajah ternyata sangat membantu kerana dengan bantuan kamera depan, anda boleh mengakses peranti tanpa perlu mengangkatnya.

Mendengar muzik pada Sony Xperia L2 menjanjikan pengalaman berhibur yang terbaik kerana anda memiliki pilihan untuk mengaktifkan pelbagai tetapan audio seperti ClearAudio+ yang akan mengoptimumkan tetapan bunyi, pilihan equalizer dan juga efek bunyi keliling.

Malah, sokongan teknologi LDAC dan juga aptX turut menjanjikan kualiti muzik tanpa wayar yang terbaik dan berkualiti.

Bagi melihat sendiri keupayaan prestasi yang disokong oleh Sony Xperia L2 ini, beberapa model yang dijual pada harga antara RM999 hingga RM1,099 telah dipilih untuk menjalani ujian ini. Jom kita lihat keputusannya…

Sebagaimana model kelas pertengahan keluaran Sony sebelum ini, Sony Xperia L2 turut didatangkan dengan adapter pengecas yang menyokong output 5V2A. Sungguhpun begitu, anda sebenarnya boleh mendapatkan pengecasan yang lebih pantas dengan menggunakan adapter pengecas yang menyokong teknologi Quick Charge 3.0.

Jadi bagi membantu anda untuk melihat sendiri perbezaan masa mengecas yang diambil,  proses mengecas penuh menggunakan dua adapter pengecas dengan sokongan output berbeza telah disediakan.

Setelah melihat sokongan spesifikasi dan juga penampilan fizikal Sony Xperia L2, kami merasakan model ini bukan disasarkan kepada pengguna yang mementingkan trend terkini terutamanya dari segi rekaan. Ini kerana penggunaan saiz bezel yang sangat besar pada bahagian atas dan bawah skrin sedikit sebanyak menjadikan saiz kerangkanya agak besar secara keseluruhannya, malah Xperia L2 juga tidak menawarkan format paparan 18:9 walaupun dilancarkan pada tahun 2018.

Namun sokongan teknologi seperti sensor pengimbas cap jari yang sebelum ini tidak disediakan pada model Xperia L1 kini tersedia pada L2, dan paling penting ia telah meningkatkan memori RAM dan ROM sebesar 32GB dengan 3GB untuk kelas pertengahan. Malah tidak dinafikan lagi bahawa ia menampilkan sokongan spesifikasi serta fungsi yang lengkap untuk pelbagai aktiviti dan sangat berbaloi untuk dimiliki, terutamanya untuk peminat tegar Sony Xperia.


iPhone 13 Bakal Hadir Dengan Pengecasan Lebih Pantas Berbanding Model Terdahulu?

Ada satu maklumat yang tertiris mengenai peranti dari apple iaitu iphone 13 yang mana ia berkemungkinan hadir dengan sistem pengecasan yang lebih pantas berbanding model terdahulu.

Hal ini berkemungkinan disebabkan oleh gegelung yang lebih besar akan meningkatkan pengurusan haba dan memungkinkan untuk mendapatkan watt yang lebih tinggi atau dengan kata lain  pengecasan lebih cepat.

Magnet yang lebih kuat untuk MagSafe adalah khabar angin lain yang dilancarkan akhir-akhir ini dan nampaknya sesuai dengan laporan gegelung yang lebih besar.


Apa itu e-SIM? Apa Perbezaan Dengan Kad SIM Biasa?!

Sebelum ini pasti ada yang pernah mendengar mengenai e-SIM bukan? Tahukah anda apa yang dimaksudkan dengan e-SIM? Kepada yang belum mengetahui, e-SIM ialah cip elektronik yang telah siap dipasang di dalam telefon bagi memudahkan pengguna terutamanya apabila membeli telefon baru ataupun membeli tablet yang tidak dilengkapi dengan kad SIM. Ia secara tidak langsung akan menyimpan data identifikasi telefon untuk dikenali oleh rangkaian telekomunikasi.

Terdapat beberapa telefon pintar, tablet serta jam tangan pintar yang dilengkapi dengan sokongan e-SIM dan buat pengetahuan semua Google Pixel 2 adalah telefon pintar pertama dilengkapi dengan sokongan e-SIM ini. Berfungsi dengan cara paling mudah, anda hanya perlu telefon pintar atau tablet yang menyokong fungsi e-SIM serta pelan telco yang disokong!

Sebelum ini, e-SIM pernah diperkenalkan oleh telco Maxis dalam mempromosikan Huawei Watch 2. Terbaru, pengeluar Xiaomi telah bekerjasama bersama Durian Man di bawah rangkaian Celcom turut memperkenalkan e-SIM buat kali pertamanya di Malaysia.

Selain itu, Xiaomi turut mengumumkan beberapa telefon pintar miliknya yang telah menyokong fungsi ini. Ingin mengetahui telefon pintar milik Xiaomi, lihat di sini.

Jika dilihat, terdapat beberapa kelebihan menggunakan e-SIM berbanding kad SIM biasa kerana anda tidak perlu risau jika ingin bertukar ke telefon pintar baru. Lebih menarik, apabila melancong ke luar negara juga tidak perlu membeli kad SIM baru. Dengan adanya e-SIM ini, penggguna tidak akan dibebani oleh bayaran bulanan perayauan yang tinggi.

Sebagai contoh yang ditawarkan oleh Xiaomi dan Durian Man, ia menawarkan perayauan data tanpa had dengan bayaran serendah RM3 bagi negara China. Cara untuk mengaktifkannya juga lebih mudah, hanya perlu pengesahan dari telco sahaja. Namun begitu, buat masa sekarang tidak banyak telefon pintar dan telco yang menyokong fungsi e-SIM ini.

Tidak dinafikan, teknologi e-SIM masih belum digunakan secara meluas terutamanya di negara Malaysia. Tetapi tidak mustahil lebih banyak telco dan pengeluar telefon pintar akan mengambil peluang untuk memperkenalkannya secara meluas teknologi ini pada masa akan datang.

Di Malaysia, kami melihat hanya Maxis dan Durian Man hasil kerjasama bersama Xiaomi sahaja yang menawarkan fungsi ini buat masa sekarang. Walaupun pengguna e-SIM bakal bermula tidak lama lagi, penggunaan kad SIM tradisional pastinya tidak akan diberhentikan serta merta. Jangan risau okay!


Lagi! Gambar Bocor Samsung Galaxy S8

Kami menjangkakan Samsung Galaxy S8 menjadi perhatian pada tahun ini kerana sudah pasti Samsung akan berhempas pulas untuk memulihkan imej mereka dan kami yakin kita bakal melihat sebuah peranti yang sangat-sangat menarik.

Menurut khabar angin, telefon pintar Samsung Galaxy S8 akan menampilkan reka bentuk baru yang anggun dengan pendekatan bezel-less yang dijangkakan akan menjadi tren yang hangat pada tahun ini.

Bagi menghangatkan lagi suasana sebelum peranti ini dilancarkan secara rasmi kelak, kami kongsikan gambar bocor panel hadapan yang dilaporkan akan digunakan pada Galaxy S8 dan Galaxy S8 Plus. Imej-imej ini telah dimuat naik di laman Weibo dan nampaknya ia cukup selari dengan khabar angin dan gambar bocor yang kita lihat sebelum ini dengan rekaan bezel-less dan sisi melengkung yang cukup sinonim dengan siri Galaxy.


Sertai Wiko Di Dalam Sambutan Festival Cahaya

Sempena perayaan Deepavali, Wiko mengajak anda untuk menyertai mereka dalam kemeriahan sambutan festival cahaya. Wiko akan mengadakan promosi istimewa dari hari ini sehingga 30 Oktober ini.

Sepanjang seminggu tempoh promosi, 50 pelanggan pertama setiap hari akan menerima potongan 50% istimewa bagi pembelian peranti kedua. Selain itu pelanggan akan menerima pelbagai hadiah dan saguhati dari Wiko untuk dibawa pulang.

Jadi jika anda berkesempatan hari ni, bolehlah singgah dahulu di Plaza Low Yat untuk melihat promosi Wiko ini. Ingat, jika anda ingin mendapatkan diskaun istimewa pastikan anda menjadi 50 pelanggan pertama setiap hari.


Dapatkan PERCUMA vivo Y15 2020 Bagi Pendaftaran Pelan Celcom MEGA™ Dengan Lightning XL Pass & Lightning L Pass

Mulai hari ini, pengguna Celcom yang mendaftar untuk pelan Celcom MEGA™ dengan Lightning XL Pass atau Lightning L Pass akan mendapat vivo Y15 2020 bernilai RM599 secara PERCUMA.

Tawaran menarik ini dibawa oleh kerjasama dengan vivo Malaysia, pelan Celcom MEGA™ dengan Lightning XL Pass menawarkan panggilan tanpa had dan data Internet 100GB pada RM188/sebulan. Sementara pelan yang satu lagi menawarkan panggilan tanpa had dan data Internet 60GB pada RM148/sebulan.

vivo Y15 2020 juga boleh dibeli hanya dengan RM198 apabila melanggan pelan Celcom MEGA™ dengan Lightning M Pass. Pelan ini turut menawarkan panggilan tanpa had dan data Internet 40GB pada RM98/sebulan.

vivo Y15 2020 hadir dengan skrin 6.35” Halo FullView Display dengan bezel yang sangat nipis, badan berkapsiti 5,000mAh ini membekalkan spesifikasi tidak kurang hebat antaranya sokongan Android 9.0 + Funtouch OS 9, storan dalaman 4GB RAM + 64GB ROM serta kamera swafoto 16MP dan sokongan AI kamera utama 13MP + 8MP Super Wide-Angle + 2MP Depth kamera.

Anda boleh dapatkan peranti ini dalam warna Phantom Black dan Burgundy Red, maklumat lanjut layari laman rasmi Celcom.

Miliki Peranti vivo Y15 Pada Harga RM0.99 Sahaja Menerusi Pelan Unlimited HERO P79!!!


vivo Akan Memperkenalkan Telefon Pintar Dengan Skrin Hampir Penuh?

Hari ini kita melihat banyak telefon pintar hadir dengan nisbah skrin 16:9 apabila diputarkan. Bagaimanapun, ia sudah menjadi trend semasa dimana kini ramai pengguna lebih berminat untuk mendapatkan peranti dengan skrin hampir tiada bingkai.

Oleh itu, sejak kebelakangan ini setiap pengeluar telefon pintar berlumba-lumba untuk berada di depan termasuklah vivo. Dikhabarkan, tidak lama lagi mereka juga akan memperkenalkan telefon pintar hampir tiada bingkai kepada pasaran dunia. Anda tidak percaya, lihat gambar dibawah :

Mampukah produk yang seterusnya ini akan menyaingi peranti hampir tiada bingkai lain diluar sana? Kita tunggu sahaja berita dan maklumat lanjut daripada vivo Malaysia.


Anda Kini Sudah Boleh Mendaftar Generasi E-Sukan Sekolah 2021!!!!

Kelab Sukan Elektronik Generasi Bijak telah dilantik oleh Jabatan Pendidikan Negeri Kedah, Perak, Putrajaya dan Johor untuk menguruskan program Generasi E-Sukan Sekolah yang bakal melibatkan penyertaan dari 4 buah negeri dan lebih 30 ribu murid dan mendapat tajaan dari realme Malaysia. Program ini juga telah mendapat sokongan penuh dari Kesatuan Sukan Elektronik Malaysia (MESF) & Kementerian Belia & Sukan.

Program ini adalah julung-julung kali dianjurkan yang melibatkan 4 buah negeri sekaligus. Program yang dianjurkan oleh Jabatan Pendidikan Negeri Pahang, Perak, Putrajaya dan Johor itu akan berlangsung selama 6 bulan yang bermula pada 6hb Mac 2021 nanti sehingga ogos 2021. Program GES2021 ini yang bertemakan ‘Pendidikan dalam Permainan’ ternyata berlainan dari perlawanan e-sukan yang ada kini. Perlawanan ini nanti akan dimulakan dengan bacaan doa, nyanyian lagu negaraku dan lagu dari negeri yang terlibat dapat memberi suntikan patriotik kepada penonton ibu bapa, guru, masyarakat serta khususnya peserta.

Selain itu, terdapat juga selingan video dari doktor pakar yang akan mengulas tentang ‘healthy gaming’, wakil dari Moonton Malaysia selaku penerbit sah Mobile Legend Malaysia, Encik Arif Shahir juga terlibat bagi mengulas topik karier masa depan di dalam E-Sukan & slot ringkas tazkirah dari selebriti ustaz bagi pengisian rohani dan jasmani.

Pendaftaran juga sedang giat berlangsung bermula dari 6hb Februari 2021 sehingga 28hb Februari ini. Uniknya Generasi E-Sukan Sekolah 2021 ini adalah setiap kumpulan yang ingin bedaftar wajib diuruskan oleh pengurus yang terdiri dari IbuBapa atau Guru yang dilantik sahaja dan kebenaran sepenuhnya terletak kepada Ibu Bapa. Setiap peserta juga akan mendapat e-sijil peringkat negeri. Sebanyak 256 kumpulan dari kategori rendah dan menengah bagi setiap negeri akan bertanding dan setiap kumpulan mewakili sekolah masing-masing dan pemenang yang terpilih akan bertanding dengan pemenang- pemenang dari negeri lain.

Semoga dengan penganjuran Generasi E-Sukan Sekolah 2021 ini dapat memberi peluang dan ruang kepada murid untuk menonjolkan bakat sedia ada dan dapat menjadi atlet e- sukan yang berpendidikan suatu hari nanti.

Sebarang pertanyaan dapat hubungi nombor 018-2094517 (En. Hafiz) atau 012-2356010 (Pn. Julia) yang tertera di atas atau layari www.genbijak.my.


LEAGOO Z5 Diperkenalkan Dalam Segmen Mampu Milik Dengan Harga RM279

Anda mencari telefon pintar yang murah tetapi menawarkan sokongan spesifikasi yang berbaloi?! LEAGOO Z5 merupakan model yang patut anda beri perhatian kerana selain menawarkan harga jualan yang mampu milik iaitu hanya RM279, ia menawarkan spesifikasi yang sememangnya boleh dianggap yang terbaik dalam kelas harganya. Dioperasikan dengan LEAGOO OS 2.0 yang berasaskan daripada Android 6.0 Marshmallow, LEAGOO Z5 juga masih mampu menawarkan prestasi yang tidak mengecewakan melalui sokongan pemproses Quad Core berkeupayaan 64-bit.

Selain itu, ia juga turut menampilkan sokongan skrin sentuh berukuran 5.0 inci dengan resolusi 480 x 854 piksel (196 ppi), dua slot kad SIM berkelajuan 3G, memori dalaman sebesar 8GB serta RAM 1GB (LPDDR3), slot kad microSD sehingga 32GB, kamera utama beresolusi 5 Megapiksel dengan lensa depan beresolusi 2 Megapiksel, dan juga dikuasakan oleh bateri berkapasiti 2300mAh dengan mod penjimatan bateri yang membenarkan penggunaan peranti untuk tempoh 2.5 jam walaupun bateri hanya berbaki 5%.

Lebih menariknya, LEAGOO Z5 juga telah direka agar lebih tahan lasak bagi memastikan keupayaannya untuk menerima impak yang kuat sekiranya terjatuh tanpa disengajakan. Bahkan LEAGOO sendiri telah menjalankan ujian jatuhan ini bagi mengesahkan ketahanan kerangka LEAGOO Z5. Terdapat tiga warna kerangka boleh dipilih iaitu Champagne Gold, Titanium Grey dan juga Rose Gold.


HUAWEI Video Tawar 300 Video Pembelajaran Atas Talian!!!

Ekoran daripada Pendemik COVID 19 ini, para pelajar sukar untuk menhadiri kelas seperti biasa. Tapi tidak perlu bimbang kerana HUAWEI Video kini melancarkan video pembelajaran atas talian.

Sebanyak 300 episod dan boleh di tonton menerusi peranti HUAWEI dan dikongsikan oleh 22 orang pakar dalam setiap bidang.

Kandungan dan pakar dari 15 kelas ini adalah seperti berikut:

Buat yang tidak mengetahui pengguna Huawei baru dapat membeli produk berikut untuk mendapatkan tiga bulan akses premium percuma ke saluran Video Huawei:


Top 6 Telefon Terbaik Dilancar Ketika PKP Pada Harga Di Bawah RM1000 !!! Yang Mana Jadi Pilihan Korang??

Sepanjang musim PKP ini, pelbagai telefon khususnya yang di bawah RM1000 telah dilancarkan secara aras talian. Bagi yang ingin membeli peranti terbaharu dengan bajet di bawah RM1000, korang mesti serabut kan nak buat pilihan?? Meh kami tolong dengan senaraikan 10 peranti yang mungkin boleh anda beli di bawah harga RM1000!!!


Untung Besar Kerana Pokemon Go

Nintendo pada hujung minggu lalu telah mencatatkan rekod yang sangat besar, nilai syarikat tersebut meningkat dua kali ganda semenjak permainan Pokemon Go diperkenalkan. Nilai terbaru itu meletakkan nilai Nintendo (4.36 trilion Yen) lebih tinggi dari Sony (300 bilion Yen).

Kegilaan terhadap Pokemon juga memberi kesan kepada perniagaan lain yang terlibat secara tidak langsung dengan permainan tersebut. Walaupun Pokemon Go masih belum dilancarkan di Jepun, Pokemon Go sememangnya mempunyai impak yang sangat besar di negara tersebut. Francais McDonald di Jepun mencatatkan jualan yang luar biasa dengan pelanggan berpusu-pusu mendapatkan patung permainan Pokemon.

Begitu besar sekali impak Pokemon Go, rasanya ini waktu yang paling sesuai jika ada sesiapa hendak menjual aksesori dan cenderahati Pokemon.


vivo S1 Kini Rasmi – Trendsetter Baharu Pada Harga RM1,099

vivo baru sahaja melancarkan satu lagi peranti terbaharu bagi pasaran Malaysia, dikenali sebagai vivo S1 dan akan dijual pada harga RM1,099.

Spesifikasi peranti ini adalah sangat baik berdasarkan kelasnya, hadir dengan skrin bersaiz 6.38 inci FHD+ Super AMOLED Ultra All Screen, mencapai nisbah 19.5:9 dengan peratusan skrin-ke-kerangka sebanyak 90%.

vivo S1 hadir dengan FunTouch OS 9 berdasarkan Android 9 Pie, ia dikuasakan cip pemproses MediaTek Helio P65 berkelajuan Octa-core dan disertakan dengan memori 6GB RAM bersama 128GB ROM.

Kamera juga tidak mengecewakan, vivo S1 hadir dengan kamera swafoto 32MP yang mana menyokong pelbagai ciri-ciri AI seperti AI Selfie Lighting, AI Filter, AR Stickers dan AI Face Beauty.

Kamera utama juga tidak diabaikan apabila ia tampil dengan AI tri-kamera 16MP + 8MP AI Super-Wide Angle + 2MP Depth Sensor Camera bagi penggambaran portrait atau hasil bokeh yang lebih menarik.

Kapasiti bateri boleh dikatakan cukup besar dengan 4,500mAh, teknologi pengecasan pantas Dual-Engine Fast Charging turut dilengkapi bagi memaksimumkan penggunaan pada vivo S1.

Peranti ini turut dihadirkan dengan Screen Touch ID Fingerprint Sensor, Ultra Game Mode, Smart Button dan AI Jovi yang mana sangat menepati imej vivo S1 sebagai sebuah peranti trendsetter.

Peranti ini hadir dalam 2 varian warna iaitu Diamond Black dan Skyline Blue, akan dijual secara rasmi pada harga RM1,099 mulai 27 Julai 2019 di semua Vivo Concept Stores, rakan e-dagang serta pengedar sah.

Sebelum ini anda boleh membuat pra-tempahan mulai hari ini sehingga 26 Julai 2019, di rakan e-dagang seperti Lazada, Shopee, Presto Mall dan Vivo Store. [ INFO PRA-TEMPAHAN ]


Barisan Otterbox Untuk iPhone 8, iPhone 8 Plus, Dan iPhone X

Apple iPhone 8 dan iPhone 8 Plus telah mula berada di pasaran Malaysia bermula 20 Oktober yang lalu. Kita difahamkan penjualan iPhone pada kali ini agak merudum dan tidak mendapat perhatian yang tinggi.

Bagi yang sudah memiliki iPhone 8 atau iPhone 8 Plus, anda pasti sedang mencari-cari sarung pelindung yang bersesuaian. Oleh itu, Otterbox sebuah jenama yang terkenal dari AS mengumumkan beberapa model khusus untuk iPhone 8, iPhone 8 Plus, dan iPhone X untuk pengguna tempatan.

Sarung peranti yang dihasilkan oleh Otterbox ini menawarkan perlindungan yang maksimum malah ia juga telah melalui 24 ujian selama 238 jam untuk mendapatkan pengesahan Drop+ Protection Seal. Ujian ini boleh membolehkan ia dapat bertahan daripada calar, terhentak, dan terjatuh.

Untuk iPhone 8, Otterbox menawarkan siri Commuter, Defender, Pursuit, Strada, Symmetry, Symmetry Clear, Symmetry Clear IML, dan Symmetry IML.

Untuk iPhone 8 Plus, Otterbox menawarkan siri Commuter, Defender, Pursuit, Strada, Symmetry, Symmetry Clear, Symmetry Clear IML, dan Symmetry IML.

Manakala, iPhone X pula Otterbox juga menyediakan siri Defender, Strada, Symmetry, Symmetry Clear, Symmetry Clear IML, dan Symmetry IML.

Selain itu, untuk perlindungan skrin pula Otterbox menawarkan Alpha Glass dimana dapat memberikan perlindungan tambahan daripada paparan calar ataupun retak.

Barisan produk Otterbox untuk model iPhone 8, iPhone 8 Plus, dan iPhone X boleh didapati di kedai-kedai sah seluruh Malaysia bermula hari ini.


Dapatkan Samsung Galaxy Note8 Dari Celcom EasyPhone™ Bermula Dari RM115

Lanjutan dari pelancaran Samsung Galaxy Note8 miggu lepas, hari ini Celcom mula menyediakan pelan ansuran bulanan melalui EasyPhone yang menawarkan Samsung Galaxy Note8 dengan bayaran serendah RM115 sebulan.

Program EasyPhone ini terbuka kepada semua pengguna pascabayar dan prabayar Celcom. Anda hanya perlu melanggan pelan FIRST™ Platininum Plus sebagai syarat untuk memiliki peranti terbaik dari Samsung ini.

Manakala untuk pengguna Xpax, tiada sebarang wang pendahuluan atau kad kredit dikenakan untuk mendaftar dalam program EasyPhone. Mereka hanya perlu membayar komitmen RM238 sebulan selama 24 bulan termasuk kredit prabayar sebanyak RM30 yang disertakan bersama.

Pelan pascabayar Celcom melalui EasyPhone menawarkan ansuran bulanan berikut:

Selain daripada itu, bagi anda yang tidak mahu secara ansuran, Celcom juga menawarkan Samsung Galaxy Note8 secara kontrak 24 bulan bersama pelan Celcom FIRST™.

RM2,178 dengan FIRST™ Platinum Plus (100GB Internet), dengan komitmen bulanan RM188

RM2,558 dengan FIRST™ Platinum (60GB Internet), dengan komitmen bulanan RM148

RM2,708 dengan FIRST™ Gold Supreme (50GB Internet), dengan komitmen bulanan RM128; atau

RM2,858 dengan FIRST™ Gold Plus (40GB Internet), dengan komitmen bulanan RM98

Bagi anda yang tidak mahu membayar harga runcit Samsung Galaxy Note8 pada harga RM3,999, bolehlah mencuba tawaran daripada Celcom ini.


Computex 2019: Acer ConceptD 7 Umum Mendapat Kemas Kini, Tampil Dengan NVIDIA Quadro RTX 5000 Beri Kesan Grafik Lebih Mempersona

Awal tahun lalu Acer telah mengumumkan bahawa barisan Notebook ConceptD telah diperkenalkan. kini Acer bakal menawarkan Quadro RTX graphic yang baharu iaitu NVIDIA RTX 5000 pada ConceptD 7.

Komputer riba ini masih menawarkan spesifikasi seperti Intel Core i7 generasi ke-9. Aspek memori pula menawarkan 32GB RAM dan 1TB storan NVME yang bakal memberikan prestasi yang terbaik.

Dari aspek paparan juga tidak mengecewakan apabila ia tampil dengan skrin bersaiz 15.6 inci dan paparan 4K yang mendapat pengiktirafan Pantone.

** Terima kasih atas Tajaan Acer Malaysia ke Computex 2019

Baca juga:


Tip! Himpunan Tip Penjimatan Bateri Pada iOS 11…

Anda sedang menggunakan kemas kini terbaru iOS 11 versi beta?! Mungkin juga anda bercadang untuk mengemaskinikan peranti Apple anda ke iOS 11 versi stabil pada masa akan datang?! Antara persoalan yang sering berlegar di fikiran adalah bagaimana prestasi ketahanan bateri peranti tersebut. Jadi kami akan berkongsi dengan pembaca khususnya pemilik peranti iOS 11 di luar sana, beberapa tip mudah untuk anda ikuti dalam memastikan penjimatan bateri yang lebih baik…

Akses Control Centre, kemudian sentuh bahagian sambungan dengan mengaktifkan fungsi 3D Touch (model 6s dan ke atas sahaja). Klik pada ikon AirDrop dan pilih menu Receiving Off untuk menutup sambungan tersebut bagi mengelakkan ianya daripada sentiasa diaktifkan secara background tanpa anda sedar.

Salah satu penyebab utama yang mendorong kepada penggunaan bateri yang tinggi adalah disebabkan oleh proses refresh aplikasi yang kerap dilaksanakan secara background. Jadi anda sebenarnya boleh mengawal proses tersebut dengan mengakses menu Settings → General → Background App Refresh dan terdapat tiga menu untuk anda pilih iaitu Off, WiFi dan WiFi & Mobile Data.

Anda boleh terus mematikan fungsi ini sepenuhnya tetapi aplikasi permesejan yang sering digunakan seperti WhatsApp tidak akan memaparkan notifikasi mesej baru diterima. Oleh itu, anda digalakkan menutup aplikasi tertentu secara manual daripada senarai.

Sekiranya anda tidak memiliki peranti iOS atau Mac, adalah lebih praktikal untuk anda menutup fungsi Handoff. Untuk menutup fungsi ini, anda perlu mengakses Settings → General → Handoff dan matikan fungsi tersebut.

Sebagai rujukan fungsi ini digunakan untuk memindahkan tugasan pada sesebuah aplikasi dari peranti iOS anda terus ke peranti iOS atau Mac yang telah disambungkan ke iCloud. Jadi sekiranya ianya aktif, secara automatik peranti iOS anda akan sentiasa mencari mana-mana peranti iOS atau Mac yang berdekatan.

Akses Settings → Mobile Data dan tatal paparan skrin sehingga ke bawah. Kemudian matikan fungsi iCloud Drive kerana jika ia dibiarkan kekal aktif, peranti iOS anda akan sentiasa membuat sambungan iCloud secara automatik dan ini akan membazirkan penggunaan bateri tanpa anda sedari.

Akses Settings → Photos dan matikan fungsi iCloud Photo Library dan juga My Photo Stream bagi memastikan kesemua gambar terbaru anda daripada terus dimuat naik ke peranti yang disambungkan ke iCloud apabila menggunakan WiFi. Selain itu, anda juga boleh mengakses menu Mobile Data dan dan matikan fungsi tersebut bagi mengelakkan proses pengemaskinian Library menggunakan rangkaian data Internet.

Carian lokasi atau GPS secara berterusan juga boleh menjadi punca kepada penggunaan bateri yang tinggi, jadi anda perlu mengakses Settings → Privacy → Location Services dan tutup atau setkan pada menu While Using the App sahaja bagi setiap aplikasi yang tersenarai. Ini bagi mengelakkan carian GPS secara berterusan apabila menu Always digunakan.

Jika anda tidak menggunakan aplikasi Music dan juga Books & Audiobooks, anda digalakkan untuk menutup fungsi Automatic Downloads bagi mengelakkannya daripada sentiasa dikemaskinikan. Untuk itu, anda boleh mengakses menu Settings → iTunes & App Store dan matikan fungsi tersebut. Ini secara tidak langsung mampu menjimatkan data Internet anda.

Di dalam tetapan yang sama seperti Tip 7, tatal skrin ke bawah dan klik pada menu Analytics dan tutup semua fungsi yang ada bagi mengelakkan penggunaan data dan juga muat naik data tentang corak penggunaan anda ke pangkalan data Apple dan juga pembangun aplikasi tanpa anda sedari. Fungsi ini sebenarnya diaktifkan secara lalai bagi membolehkan pihak Apple memperbaiki perkhidmatan atau aplikasi mereka berdasarkan kepada data penggunaan setiap pemilik iOS.

Berdasarkan kepada pengamatan kami, tidak ramai di antara pengguna peranti iOS di negara ini yang aktif menggunakan pembantu digital eksklusif dari Apple iaitu Siri. Jadi bagi memastikan penggunaan bateri pada perkhidmatan yang tidak diperlukan, anda disaran untuk mematikan fungsi Siri dari diaktifkan tanpa disengajakan. Untuk itu, anda perlu mengakses menu Settings → Siri & Search dan matikan fungsi Listen for “Hey Siri” kerana fungsi ini akan menyebabkan peranti anda akan sentiasa mengaktifkan proses mengesan input suara tanpa disedari. Selain itu, anda juga perlu mematikan terus Siri dengan menutup fungsi Press Home for Siri.

Satu lagi fungsi yang perlu dimatikan adalah Raise to Wake yang mana ia akan sentiasa mengaktifkan paparan skrin setiap kali peranti iOS anda diangkat daripada keadaan statik. Tidak dinafikan lagi bahawa fungsi ini sememangnya agak baik kerana anda boleh memantau sebarang notifikasi yang diterima ataupun melihat masa pada skrin dengan lebih mudah. Tetapi ia sebenarnya turut menjadi penyumbang kepada pembaziran penggunaan tenaga bateri kerana fungsi ini adalah sangat sensitif kepada gerakan. Jadi untuk menutupnya, anda perlu mengakses menu Settings → Display & Brightness → matikan fungsi Raise to Wake. Sebenarnya fungsi ini turut tersedia pada peranti iOS 10.


Xiaomi Bakal Hentikan Kemas Kini MIUI Untuk 6 Telefon Pintar Ini?!

Telefon pintar Xiaomi sememang sangat diminati oleh pengguna Andriod kerana menawarkan spesifikasi baik pada harga mampu milik. Bukan itu sahaja, Xiaomi juga menjadi pilihan pengguna hari ini kerana menjanjikan kemas kini naik taraf untuk keluaran mereka termasuk model lama.

Namun begitu, menurut laporan dari laman rasmi BGR, terdapat ura-ura mengatakan pembangun tidak lagi akan mengemas kini MIUI enam telefon pintar keluaran Xiaomi.

Model yang dimaksudkan adalah :

Difahamkan lagi, Xiaomi Mi 5 dan Redmi Note 3 Pro hanya akan menerima MIUI 10.2. Sementara itu, Xiaomi Mi 4, Mi 4S serta Mi 4C pula akan menerima kemas kini MIUI 10.1 buat kali terakhir pada Januari 2019. Ini bermakna, model-model yang disebutkan ini tidak lagi menikmati kemas kini MIUI 11.

Laporan tersebut turut menyenaraikan 20 telefon pintar Xiaomi akan menyokong kemas kini MIUI 10 untuk peringkat yang seterusnya….

[SUMBER]


Presiden Honor Mengesahkan Pelancaran Honor Note 10 – Sokong Skrin Super AMOLED 6.9 Inci

Pada bulan Jun lepas, George Zhao selaku Presiden honor pernah mengeluarkan kenyataan untuk memperkenalkan model terbaru honor Note 10 yang memfokuskan pada aspek paparan skrin besar. Sebenarnya siri honor Note ini bukanlah baru pertama kali diperkenalkan di pasaran kerana sebelum ini honor pernah melancarkan honor Note 8 pada tahun 2016.

Selepas menyepi hampir dua tahun, honor kini telah bercadang untuk mengembalikan semula siri tersebut pada tahun ini dengan kehadiran honor Note 10. Perkara ini telah disahkan sendiri oleh Presiden honor iaitu George Zhao melalui akaun rasmi Weibo miliknya. Berbeza dengan generasi sebelum ini, honor Note 10 dipercayai menyokong skrin lebih besar berukuran 6.9 inci menggunakan panel Super AMOLED.

Dikuasakan oleh pemproses Kirin 970, telefon pintar ini dipercayai akan turut menyokong teknologi GPU Turbo sama seperti model honor 10 GT yang baru sahaja dilancarkan di China. Sungguhpun begitu, buat masa ini honor masih lagi belum mendedahkan spesifikasi dan juga tarikh pelancarannya.

Sumber


Sophi The Globe and Mail Menang Anugerah Pemula Berita Digital Terbaik

TORONTO, 22 Mei 2020 /PRNewswire/ — Enjin pengautomatan dan sekatan berbayar prediktif The Globe and Mail, Sophi.io, memenangi Anugerah Media Digital Amerika Utara (North American Digital Media Award) WAN-IFRA bagi kategori Pemula Berita Digital Terbaik.

“Sangat kagum dengan Sophi,” tulis para hakim semasa menjelaskan keputusan mereka. “Produk yang paling penting dan menarik daripada ciptaan AI ini ialah input editorial yang menjadi kuncinya. Dalam banyak bilik berita, model perniagaan menjejaskan nilai produk utama mereka, namun daripada persembahan ini, jelas terbukti bahawa ia tidak berlaku untuk The Globe and Mail.”

Anugerah berkenaan memberi penghormatan kepada penerbit berita dari Kanada dan A.S. yang telah mencipta projek media digital yang unik dan asli. Sophi juga memenangi tempat kedua dalam kategori Strategi Kandungan Berbayar Terbaik anugerah berkenaan, sebagai pengiktirafan kepada Sophi for Paywalls, teknologi pemprosesan bahasa tabii dan sekatan berbayar prediktif berdasarkan tingkah laku penggunanya yang kompleks.

Sistem kecerdasan buatan berkenaan juga merupakan finalis dalam Global Media Awards International News Media Association, bagi memberi penghargaan kepada inovasi dan kecemerlangan dari segi khalayak, jenama dan pendapatan yang semakin meningkat, dalam kategori Teknologi Baharu atau Produk Digital Terbaik. Selain itu, Sophi merupakan finalis dalam Digiday Media Awards, yang mengiktiraf syarikat-syarikat yang berusaha untuk memodenkan media digital, dalam dua kategori: Inovasi Produk Digital Terbaik dan Strategi Pempelbagaian Pendapatan Terbaik.

Sophi dibangunkan oleh The Globe and Mail untuk membantu bilik berita membuat keputusan strategik dan taktikal yang penting. Ia merupakan suit alatan yang melibatkan Sophi Automation dan Sophi for Paywalls serta Sophi Analytics, sistem sokongan keputusan-bilik berita.

Sophi Automation meletakkan secara autonomi 99% kandungan pada semua halaman digital The Globe and Mail, termasuk halaman utama dan halaman bahagiannya. Ini membolehkan bilik berita memberi tumpuan bagi menerbitkan tulisan yang sebaik mungkin dan ia sangat berjaya sehinggakan ia kini turut digunakan untuk pembentangan cetakan.

Sophi for Paywalls menganalisis kecenderungan pengguna dan kandungan serta menentukan kandungan yang patut diletakkan secara automatik di belakang sekatan berbayar keras (hard-paywall) yang mana peluang pendapatan langganan adalah jauh lebih besar berbanding pendapatan iklan yang dilepaskan. Ia telah memperoleh pendapatan yang belum dimanfaatkan sebanyak berjuta-juta dolar untuk The Globe and Mail.

Phillip Crawley, Penerbit dan Ketua Pegawai Eksekutif The Globe and Mail, berkata: “Ini merupakan satu penghormatan untuk Sophi dinamakan sebagai pemula media digital yang terbaik. Kami sentiasa berusaha untuk menginovasi dan Sophi telah membawa pandangan yang amat berharga kepada kami selama bertahun-tahun serta memberi ruang kepada wartawan kami untuk melakukan apa yang boleh dilakukan oleh mereka sahaja. Kami berasa gembira untuk berkongsi enjin berkuasa ini bersama penerbit-penerbit yang lain dan membantu mentransformasi industri ini dengan alat ini.”

Sebagai pemenang anugerah Amerika Utara, kini Sophi merupakan pesaing untuk WAN-IFRA World Digital Media Awards, yang mana pemenang-pemenang dari Amerika Utara, Amerika Latin, Asia, Eropah, Afrika, India dan Timur Tengah bersaing.

Latar Belakang The Globe and Mail dan Sophi.io

The Globe and Mail ialah sebuah syarikat media berita yang paling utama di Kanada, yang memimpin perbincangan peringkat nasional dan melakukan perubahan dasar melalui kewartawanan yang bebas dan berani sejak tahun 1844. Liputan perniagaan, politik dan urusan negara memenangi anugerah oleh The Globe and Mail mencecah 6 juta pembaca setiap minggu dalam bentuk cetakan dan secara dalam talian. The Globe percaya bahawa masa depan bidang kewartawanan terletak pada kebolehannya untuk membawakan kepada pembaca kisah-kisah yang ingin dan perlu mereka ketahui. Atas sebab inilah syarikat melabur dalam sains data yang inovatif dan mengambil saintis data daripada kalangan pemimpin dalam industri teknologi bagi membangunkan Sophi.io – satu sistem kecerdasan buatan dengan keupayaan prediktif – dan menggunakannya untuk mengautomasikan pengaturan dan promosi kandungan.

Logo – https://ering.com.my/wp-content/uploads/2020/05/sophi-the-globe-and-mail-menang-anugerah-pemula-berita-digital-terbaik.jpg

Source: The Globe and Mail Inc.

Source: PRNEWSWIRE


Sebuah Lagi Telefon Pintar Dengan Lubang Pada Paparan Skrin Kini Muncul – Lenovo Z5s

Sejak dua menjak ini, makin kerap kita mendengar berita mengenai kehadiran telefon pintar dengan rekaan lubang kecil pada paparan skrin. Nampaknya, Lenovo pun tidak mahu ketinggalan apabila terdapat desas desus mengatakan mereka juga akan melakukan perkara yang sama.

Lenovo dijangka bakal hadir dengan rekaan telefon pintar bersama lubang pada paparan skrin yang dikenali sebagai Lenovo Z5s. Lenovo Z5s menjadi bualan ramai pada hari ini apabila reka bentuknya telah tertiris di media sosial menerusi sebuah video.

Kandungan video berkenaan jelas menunjukkan Lenovo tampil berbeza berbanding Samsung dan Huawei apabila menempatkan lubang kecil tersebut di bahagian tengah. Persaingan kini semakin sengit, masing-masing ingin tampil terbaik!

[SUMBER]

_____________________________________________________________

Artikel berkaitan:


PENGUMUMAN! SENARAI PEMENANG PERADUAN WIKO & GP POWERBANK!

TAHNIAH KEPADA PEMENANG2 YANG BERJAYA

Pihak eRing sebelum ini ada berkerjasama dengan WIKO Mobile dan GP PowerBank dalam menganjurkan peraduan sempena tahun baru. Peraduan tersebut yang bermula 25 Disember 2016 telah pun tamat pada 31 Janauri 2017 yang lalu dengan sambutan meriah dari peminat eRing. Terima kasih kepada anda semua yang sering menyokong kami.

Kini senarai pemenang telah dipilih dan tahniah kepada mereka. Ucapkan terima kasih kepada peserta-peserta yang telah memeriahkan peraduan kami.


Impian Tidak Tercapai OnePlus

Carl Pei, orang yang bertanggungjawab mengasas dan membangunkan OnePlus baru-baru ini berkongsi satu imej yang sangat menarik. Dalam diam-diam rupanya OnePlus pernah cuba membangunkan peranti jam tangan pintar.

Gambar lakaran jam tangan pintar tersebut disertakan dengan Tweet berbunyi “What could have been but never will be. Sketches circa 2015. #throwback”, ia jelas menunjukkan bahawa OnePlus pernah cuba membangunkan sebuah jam tangan pintar sekitar tahun 2015.

Namun adakah Carl Pei ada motif tersembunyi dengan berkongsi lakaran tersebut? Adakah OnePlus akan kembali semula ke meja perbincangan dan menghidupkan semula model di dalam lakaran tersebut? Semuanya masih belum jelas, kerana ketika ini OnePlus sedang hangat dalam memasarkan smartphone OnePlus 3 yang baru sahaja dilancarkan.


Samsung Dipercayai Telah Mengemaskini Rekaan Slot S Pen Pada Galaxy Note 5

Pada awal kemunculan Samsung Galaxy Note 5 di pasaran, ramai pengguna yang merungut akan masalah S Pen yang akan tersekat di dalam slotnya apabila ianya dimasukkan secara terbalik. Isu ini telah mendapat perhatian yang sangat meluas dan satu istilah baru telah diwujudkan untuk merujuk kepada masalah tersebut yang dipanggil sebagai ‘Pengate’. Menarik keluar S Pen yang diletakkan secara terbalik di dalam slot tersebut secara kasar akan mengakibatkan kerosakan mekanisma penting, sekaligus akan merosakkan sensor khas untuk melancarkan Air Command.

Menyedari akan isu yang dihadapi itu, pihak Samsung sendiri telah mengingatkan kepada pengguna Galaxy Note 5 agar tidak memasukkan S Pen secara terbalik di dalam slotnya. Tetapi tanpa disedari, baru-baru ini nampaknya Samsung telah mengemaskini rekaan slot S Pen pada phablet generasi kelima keluarannya itu tanpa sebarang pengumuman dibuat. Berdasarkan kepada gambar yang diperolehi, mekanisma pengunci yang juga bertindak sebagai sensor Air Command telah diubah suai supaya tidak lagi akan tersekat sekiranya S Pen dimasukkan secara terbalik.


HONOR 20 Lite Kini Boleh Didapati Melalui HONOR Experience Stores Di Seluruh Malaysia!

BERITA BAIK!! HONOR 20 Lite kini boleh didapati melalui HONOR Experience Stores di seluruh Malaysia bermula HARI INI! Kini, korang boleh nikmati sendiri kehebatan yang ada pada HONOR 20 Lite di samping berpeluang menyentuh peranti tersebut.

Tersedia dalam dua warna iaitu Phantom Red dan Phantom Blue, HONOR 20 Lite ditawarkan pada harga RM949. Lebih menarik, setiap pembelian bakal membawa pulang flip case dan branded drawstring bag secara PERCUMA! (sementara stok masih ada).

SPESIFIKASI HONOR 20 LITE :


Tempah Uber 30 Hari Lebih Awal Apabila Menaiki Penerbangan Air Asia

Uber hari ini mengumumkan kerjasama dengan AirAsia menawarkan perkhidmatan perjalanan yang lancar dan berpatutan yang memudahkan pelanggan untuk ke lapangan terbang. Dalam kerjasama ini, pengguna boleh menikmati diskaun melalui kod promosi untuk menaiki Uber sama ada ke lapangan terbang atau pulang ke rumah dengan mudah.

Perkhidmatan ini membolehkan pelanggan meminta Uber untuk menghantar dan pemandu Uber menunggu mereka sebaik mereka tiba di lapangan terbang. Sekaligus menjadikan percutian atau urusan kerja lebih terurus melalui perkhidmatan pintu-ke-pintu ini.

Kedua-dua syarikat mengesahkan bahawa pelanggan akan diberi ketenangan minda apabila menggunakan perkhidmatan ini dengan tawaran lebih daripada 52 bandar di seluruh Asia Pasifik dan AS dimana aplikasi Uber turut digunakan.

Di samping itu, AirAsia juga menggabungkan ciri “deeplink” yang membolehkan para pengguna Uber meminta atau menjadualkan perjalanan, menempah dan check-in penerbangan. Sementara pengguna baru pula akan diberikan kod promo untuk perjalanan percuma apabila mereka mendaftar akaun menggunakan kod “AIRASIA”.

Pengguna kini boleh membuat tempahan 30 hari lebih awal untuk menaiki Uber sekaligus memudahkan mereka untuk merancang percutian pada bila-bila masa. Bagaimanapun, kedua-dua syarikat ini akan memulakan pemasaran bersama tidak lama lagi.

Untuk maklumat lanjut, anda boleh layari laman sesawang Uber.


[Tertiris] ASUS Zenfone 5 Lite – Telefon Pintar Dengan Sokongan 4 Kamera?

ASUS dijadualkan akan membuat pengumuman ZenFone 5 di acara MWC 2018 tidak lama lagi. Tidak mustahil untuk model ZenFone 5, ia akan hadir dengan beberapa varian seperti generasi sebelum ini. Kini tersebar di arena sesawang menunjukkan salah satu rekaan model ZenFone 5 iaitu ZenFone 5 Lite.

Walaupun gambar yang dibocorkan ini tidak sama langsung dengan gambar sebelumnya, Zenfone 5 Lite tetap hadir dengan sokongan penggambaran dwi kamera depan dan belakang sepertimana model Huawei Nova 2i. Selain itu, telefon pintar ini juga menampilkan paparan skrin hampir penuh 18:9.

Menurut Evan Blass, kamera depan menyokong lensa dwi kamera beresolusi 20MP + 20MP untuk penggambaran swafoto, manakala kamera utama pula adalah 16MP + 16MP. Susunan kamera belakang yang menegak juga selari dengan logo WeLovePhoto yang diperkenalkan ASUS pada ZenFone 4.

Selain reka bentuk, maklumat lain mengenai telefon pintar ini masih belum diketahui. Sama-sama nantikan perlancaran rasmi oleh ASUS pada 27 Februari 2018.

Sumber


Dapatkan Peranti Berkapasiti 4,000mAh Samsung Galaxy A10s Pada Harga RM529!

Samsung Galaxy A10s yang dilaporkan pada 2 minggu yang lalu, kini telah rasmi dijual di pasaran tempatan dengan tawaran harga RM529.

Galaxy A10s merupakan peranti yang dioptimumkan untuk era komunikasi baru, ia tidak hanya meningkatkan pengalaman tontonan pada paparan Infinity-V bersaiz 6.2 inci HD+ (720 × 1520), di samping juga mempunyai kuasa dalaman yang memuaskan seperti sokongan kapasiti bateri besar 4,000mAh, 2GB RAM dan 32GB ROM yang juga boleh diperluaskan dengan kad microSD sebesar 512GB.

Peranti berkamera 13MP + 2MP pada panel belakang turut hadir dengan sokongan pengimbas cap jari, di samping kamera swafoto 8MP diletakkan pada skrin bertakuk kecil. Sebanyak 3 warna – Hijau, Hitam dan Merah boleh dipilih mengikut kesukaan anda.

Berminat peranti Samsung, boleh beli di:


[ Ura – Ura ] : Nubia Bakal Bekalkan Pengecasan Pantas 80W Pada Peranti Keluaran Akan Datang? Biar Betul?

Pada realitinya, memang tidak dapat dinafikan bahawa teknologi pengecasan pantas semakin lama nampaknya semakin hebat. Kini, terdapat angin desas-desus mengatakan Nubia bakal menyertakan sokongan pengecasan pantas 80W pada peranti keluaran mereka yang akan datang.

Memetik sumber, pengasas Nubia iaitu Ni Fei telah mengesahkan bahawa peranti akan datang keluaran Nubia akan didatangkan dengan pengecasan pada 9.6A / 8.4V – di mana dikatakan kira kira berkuasa 80W. Sumber juga mendakwa ia mungkin diperkenalkan pada model Nubia Red Magic 5G. Kelajuan pengecasan ini juga memberi gambaran bahawa ia mungkin didatangkan dengan kapasiti bateri cukup besar.

Pun begitu, maklumat tertiris masih lagi rumors dan belum diketahui kesahihannya. Kekal bersama eRing untuk lebih info terkini!


[Tertiris] Spesifikasi HTC U12 Dengan Snapdragon 845, Dwi Kamera Utama

Ramai pengguna telefon pintar kini tidak mengenali jenama HTC. Suatu ketika dahulu semasa Android mula diperkenalkan, jenama ini antara jenama yang menjadi pilihan pengguna oleh kerana pada masa itu reka bentuk perantinya yang menarik. Malahan ciri dan spesifikasi yang diperkenalkan juga agak maju ke hadapan. Namun, selepas beberapa tahun jenama ini mula tidak diterima ramai kerana pengeluar lain mula menawarkan peranti jauh lebih baik.

Kini, dalam usaha untuk bersaing di arena telefon pintar, HTC dilihat cuba memperkenalkan sebuah peranti induk dengan spesifikasi setara seperti jenama lain. Ianya diberi nama HTC U12 yang mungkin akan dilancarkan pada bulan April akan datang.

HTC U12 generasi terbaru dikatakan akan hadir dengan perkakasan serba canggih. Ia akan menggunakan cip pemproses Snapdragon 845, RAM sehingga 6GB, dan storan sehingga 256GB. Sudut tenaga pula, sebuah bateri sebesar 3,420mAh turut dimuatkan bersama.

Peranti ini menerima paparan sebesar 5.99-inci beresolusi QHD+ dengan sistem dwi kamera berteknologi Sony 12 MP + 16 MP pada bahagian belakang. Kamera depan pula menempatkan sensor 8 Megapiksel berserta sistem operasi Android 8.0 Oreo disamping antaramuka Sense 10 dan Edge Sense 2.0.

HTC U12 dilengkapkan dengan kerangka badan kalis air dan debu IP68 selain fungsi pengecaman wajah dan sejumlah ciri lain.

Sumber


HONOR Malaysia Mengadakan Jualan 8.8 Di Shopee & Lazada Diskaun Sehingga 25% Untuk Komputer Riba & Peranti Boleh Pakai!!

Bagi mereka yang mencari komputer riba dan peranti boleh pakai, ini peluang baik untuk menikmati diskaun sehingga 25% menerusi jualan 8.8 HONOR Malaysia di Lazada HONOR Flagship Store dan Shopee HONOR Malaysia Official Store. Bagi setiap pembelian peranti tersebut, pembeli akan membawa pulang hadiah percuma, namun jumlahnya adalah terhad dan berdasarkan siapa cepat dia dapat.

Promosi tersebut di Lazada berlangsung selama tiga hari bermula dari 6 hingga 8 Ogos 2021, manakala Shopee pada 8 Ogos sahaja. Berikut adalah senarai peranti yang ditawarkan pada harga menarik.

Untuk matlumat lanjut mengenai Jualan 8.8 HONOR Malaysia, boleh melayari Lazada HONOR Flagship Store dan Shopee HONOR Malaysia Official Store.


11street Kini Dikenali Sebagai PrestoMall!

Mula diperkenal sekitar tahun 2008, 11street merupakan salah satu pasaran e-dagang terkemuka yang menawarkan pilihan produk berasaskan kecantikan, sukan dan banyak lagi.  Untuk makluman, 11street telah dijenamakan semula dan kini ia dikenali sebagai PrestoMall. Jika diteliti, tidak banyak perubahan yang berlaku pada paparan utama.

PrestoMall dikatakan hadir dengan penawaran menarik yang baru termasuk penjualan harga rendah yang dijamin, kupon pembelian dan banyak lagi. Pengguna sedia ada boleh log masuk menggunakan akaun 11street – sejarah pembelian tidak akan terpadam.


Tertiris Reka Bentuk iPhone XI Max?! Macam Kenal Je…

Ketirisan reka bentuk iPhone XI tular di media sosial sejak awal bulan tahun 2019, kini tersebar lagi sebilangan gambar acah iPhone XI Max yang mempunyai rekaan segi empat (susunan 2 x 2) seperti mana tersedia pada siri Huawei Mate 20.

Menurut sumber, iPhone XI Max walaupun menyerupai iPhone XI yang dikhabarkan sebelum ini, tetapi saiz ukurannya lebih besar dan terdapat banyak peningkatan pada perkakasan, seperti kamera selfie beresolusi 11MP dan 3D Touch ID.

Lebih menarik lagi, kamera utama iPhone XI Max menggunakan rekaan segi empat bersama 3 sensor yang masing-masing terdiri daripada 14MP + 10MP + 7MP, di samping menyokong teknologi OIS dan rakaman 4K.

Bahagian takuk pada skrin 40% lebih kecil berbanding model sebelumnya, hadir dengan pilihan warna hitam, merah, ungu dan coklat. Penggunaan warna ini lebih menyerupai versi peningkatan bagi iPhone XR.

Walaunpun gambar ini kelihatan tidak boleh dipercayai, namun masih boleh dijadikan rujukan untuk generasi iPhone yang seterusnya.


Permainan HQ Kini Diperkenalkan Dalam Versi Beta Untuk Peranti Android

Akhirnya pemilik peranti Android sudah boleh memuat turun permainan HQ yang kini telah diperkenalkan dalam versi beta di Google Play Store. Bagi anda yang masih belum pernah mendengar tentang permainan HQ ini, ia sebenarnya merupakan sebuah rancangan permainan trivia secara langsung yang telah mendapat sambutan yang sangat positif di kalangan pemilik peranti iOS di seluruh dunia kerana menawarkan hadiah wang tunai.

Memandangkan ia masih lagi dalam peringkat beta, pihak pembangun permainan ini telah berkongsi bahawa berkemungkinan besar ia masih lagi belum stabil untuk pengguna Android buat masa ini.

HQ akan menawarkan sebanyak 12 soalan dan peserta akan tersingkir apabila jawapan yang dipilih adalah salah. Hadiah wang tunai bernilai USD2,000 akan diagihkan sama rata kepada setiap peserta yang berjaya menjawab kesemua soalan yang diajukan. Wang tunai yang dimenangi kemudiannya akan dipindahkan ke akaun PayPal peserta yang berjaya.

Muat turun di Google Play Store : HQ


OPPO Umum Tarikh Pelancaran OPPO F7 Di Malaysia

Semalam kami ada kongsikan artikel berkenaan duta terbaharu OPPO F7 iaitu Hebe Tien akan berganding bersama Neelofa dalam majlis pelancaran tidak lama lagi. Hari ini pula, OPPO mengumumkan tarikh khusus pelancaran OPPO F7 untuk pasaran di Malaysia. Tanggal 19 April 2018 dipilih sebagai hari pelancaran, maka pada hari itu juga harga peranti turut diumumkan.

OPPO F7 merupakan telefon pintar kelas pertengahan yang menfokuskan ciri-ciri penggambaran. Dikatakan, peranti ini akan dilengkapi kamera depan sebesar 25 Megapiksel dan AI Beauty generasi kedua untuk meningkatkan lagi pengalaman swafoto kepada pengguna.

Tiada info yang mendalam mengenai peranti dikongsi oleh pihak OPPO Malaysia, apa-apapun kita tunggu sahaja sehingga pengumuman selanjutnya kelak.


Huawei Mobile Services Bakal Terokai Potensi Hebat Siri HUAWEI P40

SHENZHEN, China, 30 Mac 2020 /PRNewswire/ — Semasa berlangsungnya Majlis Pelancaran Global Siri HUAWEI P40, Huawei mengumumkan pembangunan terkini yang berkaitan dengan ekosistem dan aplikasi Huawei Mobile Services (HMS). Pembangun dialu-alukan untuk berkolaborasi dengan Huawei dalam usahanya untuk meluaskan ekosistemnya, lalu membawakan pengguna di seluruh dunia dengan pengalaman yang lebih beraneka.

HUAWEI AppGallery, HUAWEI Browser, HUAWEI Mobile Cloud dan HUAWEI Themes kini disediakan kepada pengguna di lebih 170 negara dan wilayah, dengan HUAWEI Video, HUAWEI Music dan HUAWEI Reader diperkenalkan di lokasi-lokasi tambahan tidak lama lagi bagi membawakan hiburan yang berkualiti kepada lebih ramai pengguna di seluruh dunia.

Seperti mana yang dinyatakan oleh Richard Yu, Ketua Pegawai Eksekutif Huawei Consumer BG, semasa berlangsungnya acara ini, HMS semakin mendapat populariti dalam kalangan pengguna global dan menjadi pendorong yang dipercayai untuk pengalaman semua-senario yang berkualiti. Dengan pelancaran Siri HUAWEI P40, ekosistem HMS bersedia untuk memberi manfaat kepada lebih ramai pengguna menerusi pengalaman pengguna yang lebih pintar, lebih beraneka, lebih cekap dan selamat.

Pertumbuhan pesat aplikasi HMS

Sebagaimana yang dijelaskan oleh Richard, Huawei memperluaskan jumlah kandungan hiburan yang berkualiti tinggi pada platform HMS dengan pantas. Huawei telah bekerjasama dengan BBC untuk memperkenalkan kategori BBC News pada HUAWEI Video, bagi membawakan video berita berkualiti yang paling mutakhir kepada pengguna di lebih 20 negara dan wilayah. Dalam masa terdekat, HUAWEI Video dan BBC akan menawarkan rancangan TV dan dokumentari yang berkualiti tinggi oleh BBC Studio kepada pengguna di lebih banyak lokasi di serata dunia.

Melalui Aplikasi HMS, Huawei dapat menyediakan pengalaman hiburan yang beraneka kepada pengguna melalui jalinan kerjasama dengan rakan-rakan kongsi global yang terkemuka.

Tema panorama serba baharu dalam HUAWEI Themes didatangkan dengan pelancaran Siri P40. Berkolaborasi dengan artis-artis seluruh dunia, tema panorama disediakan dalam berbilang bentuk termasuk foto langsung dan Chinoiserie, membawakan pengalaman yang imersif dan realisme kepada pengguna dengan pelbagai interaksi berpanorama, yang mencipta bentuk tema telefon pintar yang lebih diperibadikan.

HUAWEI Mobile Cloud menyokong sandaran data automatik untuk telefon, yang membolehkan pengguna untuk membuat sandaran 18 jenis data untuk peranti mereka termasuk data galeri, maklumat kenalan, kalendar, WLAN dan banyak lagi.

Pengembalian data dan pelbagai penyegerakan peranti turut disediakan, yang memastikan data penting pada peranti Huawei dilog masuk ke ID HUAWEI yang sama yang boleh disegerakkan pada waktu sebenar, bagi membantu pengguna mengurus data dengan cara yang lebih selamat dan lebih mudah. Ciri “Find My Phone” dalam HUAWEI Mobile Cloud akan dilancarkan bersama-sama siri P40.

Mempercepatkan pembangunan teknologi pintar dengan kerjasama pembangun

Pelaksanaan menurut strategi kecerdasan semua-senarionya, Huawei menyediakan pembangun dan rakan kongsi global dengan akses kepada pelbagai keupayaan HMS, membolehkan mereka membangunkan aplikasi dengan mudah untuk platform tersebut dan mendekati berjuta-juta pengguna peranti Huawei di seluruh dunia. Huawei mengalu-alukan pembangun global untuk melancarkan aplikasi mereka di AppGallery, agar mereka dapat bersama-sama Huawei untuk berusaha ke arah membawa pengalaman aplikasi yang lebih baik kepada pengguna global.

AppGallery kini menyediakan 18 kategori aplikasi global dan tempatan yang mencakupi berita, rangkaian sosial, video, muzik, hiburan dan permainan, termasuk penyedia perkhidmatan carian yang terkemuka Qwant serta permainan mudah alih Game of Thrones Beyond the Wall, yang boleh dimuat turun pada AppGallery bermula pada 3 April ini.

Perkhidmatan digital semua-senario meliputi setiap aspek kehidupan

Siri HUAWEI P40 diprapasang dengan AppGallery, pasaran aplikasi rasmi Huawei dan platform pengedaran 3 terbaik di dunia. Aplikasi popular global disediakan di AppGallery dan ia turut menyediakan pengalaman setempat untuk pengguna dengan seleksi aplikasi tempatan yang beraneka. Quick Apps turut diperkenalkan di seluruh dunia untuk membolehkan pengguna menikmati pengalaman aplikasi yang lebih ringan, namun lebih mudah.

HUAWEI Ability Gallery disediakan untuk pembangun dan rakan kerjasama bagi menyepadukan perkhidmatan mereka ke HUAWEI Assistant yang boleh diakses dengan meleret ke kiri pada skrin Utama peranti Huawei, menyediakan mereka dengan laluan untuk mendekati terus kepada pengguna. Sebagai contoh, penerbit akhbar British yang terkemuka News UK bekerjasama dengan Huawei. Berdasarkan kolaborasi ini, pengguna boleh menerima berita daripada News UK melalui Instant Access, AI Tips dan titik akses lain yang disediakan oleh HUAWEI Assistant. Selain itu, aplikasi utama News UK, termasuk The Times, talkSPORT dan The Sun, turut dilancarkan di AppGallery.

“Huawei kekal komited terhadap pembangunan keupayaan cipset-peranti-awan kami dan kami berharap agar dapat berganding bahu bersama pembangun dan rakan kongsi global bagi mempercepatkan pembangunan ekosistem HMS. Kami akan bersama-sama mencipta pengalaman pintar lebih baik yang memanfaatkan sepenuhnya teknologi 5G demi faedah pengguna,” kata Richard.

Dengan kemunculan Siri HUAWEI P40, Huawei akan terus membangunkan ekosistem HMS bagi memperkayakan gaya hidup digital untuk pengguna Siri HUAWEI P40.

Latar Belakang Huawei Consumer BG Produk dan perkhidmatan Huawei terdapat di lebih 170 negara dan digunakan oleh sepertiga daripada penduduk dunia. Empat belas pusat penyelidikan dan pembangunan (R&D) telah ditubuhkan di Amerika Syarikat, Jerman, Sweden, Rusia, India dan China. Huawei Consumer BG ialah salah satu daripada tiga unit perniagaan Huawei dan meliputi telefon pintar, komputer peribadi (PC) dan tablet, produk boleh pakai, perkhidmatan awan dan sebagainya. Rangkaian global Huawei dibina menerusi lebih 32 tahun kepakaran dalam industri telekomunikasi dan dikhususkan untuk membawa kemajuan teknologi yang terkini kepada pengguna di seluruh dunia.

Untuk maklumat lanjut sila kunjungi: https://consumer.huawei.com

Untuk kemas kini tetap mengenai Huawei Consumer BG, ikuti kami di:

Facebook: https://www.facebook.com/huaweimobile/ Twitter: https://twitter.com/HuaweiMobile Instagram: https://www.instagram.com/huaweimobile/ YouTube: https://www.youtube.com/user/HuaweiDeviceCo LinkedIn: https://www.linkedin.com/company/10617746/

Foto – https://photos.prnasia.com/prnh/20200327/2761800-1-a?lang=0Foto – https://photos.prnasia.com/prnh/20200327/2761800-1-b?lang=0Foto – https://photos.prnasia.com/prnh/20200327/2761800-1-c?lang=0Foto – https://photos.prnasia.com/prnh/20200327/2761800-1-d?lang=0

Keywords:  Entertainment Mobile Entertainment Telecommunications New products/services

Source: PRNEWSWIRE


Reviu Eksklusif: Dengar Lagu Memang Layan Habis Guna Samsung Galaxy Buds+

Samsung bukan sahaja menghasilkan telefon pintar yang terbaik di pasaran pada ketika ini, tetapi ia turut menghasilkan Samsung Galaxy Buds+ yang dikhabarkan memberikan antara pengalaman mendengar muzik yang tiada tandingan. Fuh!!! Jom kita tengok!!!

Sebelum kita tengok hebat ke tak Samsung Galaxy Buds+ ini, korang try usha dulu spesifikasi peranti ini.

❤ Dua pemandu audio berasingan
❤ 3 mikrofon terbina bagi setiap bud
❤ Baterinya mampu bertahan sehingga 11 jam
❤ IPX2
❤ Warna: Hitam, Putih & biru
❤ Harga: RM599

Kalau sekali pandang korang tengok Galaxy Buds+ ini memang sangat cantik dan tampak ekslusif. Reka bentuk Buds+ ini direka bagi menjamin keselesaan telinga anda. Jadi nak dengar lama-lama pun tak ada masalah sebab ia sangat selesa.

Best giler kualiti audio yang terhasil daripada Galaxy Buds+. Disebabkan ia dihadirkan dengan 2-way dynamic speaker system dan boosted driver, ia memberikan bas dan high notes yang sangat baik. Memang syiok la kalau dengar lagu yang rancak atau yang sentimental.

perincian muzik yang anda dengar dapat didengar dengan sangat terperinci.

Kalau nak tahu juga, Galaxy Buds+ ini hadir dengan 2 innovative outer mics yang memberikan bunyi yang sangat jelas dan tanpa gangguan walaupun bunyi bising di sekeliling.

Yang best mengenai Samsung Galaxy Buds+ ini, ia tampil dengan kawalan yang sangat mudah. Tak kiralah sama ada anda mahu menukar playlist atau mengangkat panggilan.

Korang kalau nak dengar muzik guna Galaxy Buds+ ini korang tak payah takut bateri cepat habis. Sebab dia mampu bertahan lama tau!!! Kalau sekali cas tu, ia mampu bertahan 22 jam secara keseluruhan dengan Galaxy Buds+ Charging case.

Lagi best dia boleh cas dengan pantas tau. Untuk pengecasan 3 minit tu, ia boleh bertahan sehingga 1 jam. Pergh!!!

Secara keseluruhan, Samsung Galaxy Buds+ ini sememangnya berbaloi untuk dimilki. Kualiti audio yang terhasil memberikan keturujaan buat mereka yang mendengarnya. Dah la cantik, rekaan pun memang selesa dan audio memang terbaik. Jadi tak rugi kalau korang beli Samsung Galaxy Buds+ ini!!!


4 Hari Bersama HUAWEI Watch GT2 – Bagaimana Jam Pintar Ini Mudahkan Daily Life Mereka?

HUAWEI telah pun mengemas kini barisan jam pintar mereka menerusi kemunculan HUAWEI Watch GT2. Jam pintar ini menjadi bualan ramai sehingga ke hari ini dalam kalangan orang ramai kerana membawakan penambahbaikan menyeluruh baik dari segi dalaman mahupun luaran – termasuk cipset terbaharu HUAWEI iaitu Kirin A1, sokongan Bluetooth transfer dan banyak lagi.

Bagi menguji jauh mana kehebatan jam pintar ini, 2 followers kami – Aina dan Ikah berpeluang menguji sendiri Watch GT2 selama 4 hari mengikut function berbeza dan ia menampakkan kualiti begitu menakjubkan. Tak pecaya? Untuk artikel ini, kita akan lihat perjalanan mereka bersama HUAWEI Watch GT2. Jom kita selam apa kata mereka…

Kepada yang suka bersukan dan inginkan keselesaan, HUAWEI Watch GT2 merupakan antara pilihan terbaik. HUAWEI Watch GT menyokong sehingga 15 jenis sukan termasuk berjalan kaki, berlari, berbasikal dan banyak lagi.

Kedua-dua followers telah menguji jam ini dengan larian secara indoor dan outdoor – dengan mudah HUAWEI Watch GT2 mengesan kiraan langkah, denyutan nadi, kalori terbakar dan tempoh aktiviti dilakukan oleh kedua-dua mereka.

Pada masa sama, ia juga mempunyai kehebatan luar biasa dalam mengesan kadar degupan jantung dalaman – menarik bukan?

HUAWEI Watch GT2 dibekalkan dengan fungsi heart rate monitoring. Sedia maklum, ia diselitkan dengan teknologi HUAWEI TruSeen 3.0 – bertujuan memastikan pemantauan kadar degupan jantung yang lebih baik dan efisyen dengan bantuan sensor di bawah jam pintar. Teknologi ini bertindak sebagai pemantau sepanjang hari (24jam) dalam masa nyata bagi memberi maklum balas terperinci mengenai kesihatan si pemakai tanpa menjejaskan jangka hayat bateri.

Sebagai contoh, Aina menguji fungsi ini untuk seharian – bermula 1 pagi hingga 11 malam. Melalui fungsi ini, Aina dapat mengetahui kadar degupan jantungnya sama ada pada tahap normal atau tidak normal. Dia menyimpulkan fungsi ini amat berguna dalam membantu kesihatan jantung dan pengamalan gaya hidup sihat.

Korang pernah berada dalam situasi di mana telefon korang tak dapat dikesan? Tercicir? Tak tahu letak dekat mana? Jangan menangis, relax! Sebab HUAWEI Watch GT2 mampu memberikan tahap keselesaan baru dengan menyokong aplikasi Phone Finder. Menerusi teknologi terkini yang dibenamkan pada fungsi ini, smartphone korang dengan mudah dapat dijejaki.

Tak percaya? Aina telah mencuba sendiri fungsi ini dan mendapati meskipun smartphone miliknya dalam keadaan vibrate mode, ia tetap berbunyi sewaktu menggunakan fungsi ini – ia sekaligus memudahkan lagi pencarian. Nampak tak? Sangat berguna kan!

Antaramuka HUAWEI Watch GT2 boleh ditukar kepada pelbagai pilihan reka bentuk seakan jam analog klasik dan juga rekaan digital moden – termasuk classic, urban dan banyak lagi. Pengguna boleh mengubah antaramuka ini mengikut kesesuaian aktiviti atau lifestyle. Lebih banyak muka jam boleh dimuat turun menggunakan aplikasi HUAWEI Health.

Aina berkata, dia amat menyukai antaramuka jenis Passy kerana ia kelihatan sangat menarik dan kemasan warna dilihat cantik. Tambahnya lagi, antaramuka pada jam pintar ini juga amat mudah digunakan dan dipelajari tanpa perlu membaca pada manual. Ha, bagaimana pula dengan korang?

Seterusnya, HUAWEI Watch GT2 juga dilengkapi fungsi sleep monitoring atau pengesanan tidur secara terbina. Dengan teknologi HUAWEI TruSleep 2.0 yang terbina pada jam pintar ini – ia berupaya mengesan dan mendiagnosis 6 jenis masalah tidur yang sering dihadapi pengguna – sekaligus memberi cadangan untuk penambahbaikan bagi mendapatkan pengalaman tidur yang lebih baik.

Pada masa sama, ia juga berupaya memantau kadar denyutan jantung dan sistem penafasan ketika tidur. Sebagai contoh, Ikah telah mencuba sendiri fungsi ini – dia mendapati fungsi ini amat berguna dalam proses memantau pola tidurnya. Tambahnya lagi, fungsi ini juga bantu memberikan cadangan untuk penambahbaikan untuk mendapatkan pengalaman tidur lebih sempurna.

HUAWEI Watch GT2 turut dikemaskini dengan penambahbaikan yang komprehensif – di mana korang kini boleh membuat/menerima panggilan hanya dari pergelangan tangan sahaja! Terima kasih kepada ciri Bluetooth Calling pada jam pintar ini. Dengan ciri ini, si pemakai tak perlu lagi membawa telefon setiap saat – terutamanya ketika bersenam. Inilah yang dinamakan keseronokan sebenar!

Tambahnya lagi, mikrofon dan pembesar suara terbina pada jam tersebut juga berada pada tahap terbaik kerana suara panggilan kedengaran cukup jelas tanpa sebarang masalah. Selain daripada fungsi ini, HUAWEI Watch GT2 juga menyajikan sejumlah ciri-ciri menarik lain – mendengar muzik kegemaran tanpa had!

Last but not least, satu lagi selling point pada HUAWEI Watch GT2 adalah fungsi Pressure Monitoring. HUAWEI menyelitkan teknologi HUAWEI TruRelax pada jam pintar ini – bertindak sebagai pemantau stress dan memberi maklum balas mengenai indeks tekanan. Ia juga berupaya melatih si pemakai teknik pernafasan yang betul.

Okay! Korang dah tengok sendiri kan macam mana perkongsian pengalaman dan pendapat daripada 2 followers kami yang mencuba jam pintar ini? Oh ya, apa yang ditekankan di sini adalah keupayaan bateri pada jam pintar ini juga harus dipuji – sepanjang 4 hari ujian ini dilakukan kedua-dua mereka sama sekali tidak mengecas balik jam tersebut dan seorang masih tinggal 68% bateri, seorang lagi 57% bateri. Ohsem!

Sehubungan dengan itu, dapat disimpulkan bahawa segala aktiviti yang dilakukan nampaknya langsung tidak menjejaskan jangka hayat bateri – sekaligus mengiyakan dakwaan HUAWEI di mana jam ini mampu bertahan dalam masa yang lama.

Bagi yang berminat, HUAWEI Watch GT2 ditawarkan dalam dua versi berbeza – 46mm & 42mm. Jam pintar ini boleh didapati menerusi HUAWEI Online Official Store dan ketersediaan untuk kedua-dua versi adalah seperti di bawah:


OneXOX Perkenal B39PLUS20, Tawar 12GB Data Dan Panggilan Tanpa Had

Kemeriah sambutan Tahun Baru Cina semakin dirasai dan XOX Mobile juga pastinya tidak mahu ketinggalan memeriahkan sambutan pada tahun ini. Justeru, mereka telah memperkenalkan pelan baru OneXOX Black yang digelar sebagai B39PLUS20.

Pelan ini menyediakan panggilan tanpa had, 12 GB data dan 100 SMS dengan hanya perlu membayar RM59 sebulan.

Tawaran ini akan tamat pada 28 Febuari 2019. Jangan bimbang, bagi pengguna yang sedia ada, anda boleh menukar kepada pelan tawaran ini melalui laman self-care atau menghantar SMS “GETB39PLUS20” ke 23388.

Pelan ini merupakan pelan pembaziran sifar. Hal ini bermakna anda boleh membawa panggilan, SMS atau data yang tidak habis digunakan ke bulan hadapan. Data internet yang tidak habis boleh dibawa ke bulan hadapan sehingga maksima 100GB.

Jika pengguna telah kehabisan data, anda boleh membeli data 1GB berharga RM10, 2GB RM18 atau 5GB RM40.

Bagi mendapatkan maklumat lanjut, anda boleh melayari laman sesawang OneXOX Black.

Baca juga:


Perkhidmatan WiFi di Gunung Everest

Pendaki Gunung Everest menarik nafas lega apabila Lembaga Telekomunikasi Nepal (NTA) telah memasang sambungan WiFi di base camp Annapurna dan sepanjang Kem Pusat Lukla pada bulan lalu. Kemudahan percuma ini memudahkan pendaki menghubungi pihak keselamatan jika berlaku kecemasan. Pendaki Gunung Everest juga boleh mengambil kesempatan berkongsi gambar di media sosial menggunakan WiFi percuma ini.

Oleh itu, Gunung Everest menjadi kawasan yang mendapat gelombang Wifi tertinggi di dunia di ketinggian 5360 meter dari paras laut. Sebelum ini, para pendaki menyewa telefon satelit untuk berkomunikasi yang kosnya sangat tinggi walaupun waktu bercakap yang singkat.

Kumpulan teknikal menggunakan kabel gentian optik kos rendah dan jenis khas yang tahan lasak serta kukuh, supaya dapat bertahan dalam cuaca ekstrem mahupun runtuhan salji. Pada masa yang sama, Pengerusi NTA, Digambar Jha berkata pihaknya merancang untuk menambah lagi perkhidmatan WiFi ini di kawasan lain seperti Banjaran Himalaya.


Rekod Terbaru Pokemon Go!

Ramai sudah maklum akan fenomena Pokemon Go yang melanda sekarang ini, kegilaan permainan tersebut bukan sahaja dirasai oleh negara-negara yang mendapat akses sah permainan tersebut, malah ia juga turut dirasai peminat yang terpaksa menunggu sehingga ke hari ini untuk bermain permainan tersebut.

Rekod demi rekod telah dicatatkan permainan Pokemon Go, selepas menjadi aplikasi mudah alih paling laris di Amerika Syarikat dan mempunyai pengguna aktif lebih daripada Twitter, Pokemon Go mencatatkan pula rekod sepanjang masa sebagai aplikasi iOS paling banyak dimuat turun.

Menurut Laura Martin (penganalisa kewangan), Pokemon Go mampu menjana 3 Bilion USD kepada Apple dalam masa 1 hingga 2 tahun, pendapatan tersebut adalah melalui syer 30% bagi setiap pembelian dalam aplikasi. Satu lagi statistik menarik muncul di mana, menurut analisa, 53% pengguna yang tidak pernah melakukan transaksi pembelian dalam aplikasi sepanjang 6 bulan yang lalu telah pun melakukan pembelian apabila bermain Pokemon Go.


Kreatif! Modifikasi PC Untuk Anda Cuba!

Pemilik dan peminat PC, terutamanya mereka yang membina sendiri sistem PC sudah pasti gemar melakukan modifikasi pada PC mereka. Kami ada satu idea modifikasi yang ringkas dan mudah untuk dikongsikan dengan anda. Modifkasi ini juga amat sesuai kepada mereka yang baru mula berjinak di dalam melakukan modifikasi.

Idea ini dikongsikan oleh seorang pengguna Reddit, dimana beliau hanya menggunakan sebuah smartphone lama di dalam modifikasi ini. Rujuk gambar di bawah.

Mari kami ceritakan bagaiman untuk anda mulakan modifikasi ringkas ini.

Kalau dah cuba, boleh share dengan kami hasil modifikasi anda.

Jangan lupa ikuti perkembangan dunia PC dan permainan video melalui Facebook eRing dan juga laman web rasmi!


HUAWEI P30 Lite Terima Pra-Tempahan Di Poland?!

Siri HUAWEI P30 masih tinggal 2 minggu lagi bakal bertemu peminatnya, seperti biasa HUAWEI akan melancarkan versi Lite dahulu diikuti dengan versi biasa dan Pro.

Terkini, sebuah kedai atas talian di Poland telah membuka pra-tempahan bagi P30 Lite 128GB yang berwarna hitam dengan tawaran harga zł1599 atau €370, kira-kira dalam pertukaran wang RM1700.

Nampaknya HUAWEI tidak menaikkan harga bagi P30 Lite, menurut TENAA peranti ini akan dibekalkan skrin 6.15 inci HD+, dijana cip pemproses Kirin 710 dan hadir dengan tri-kamera utama 20MP + 16MP + 2MP. Pengecasan pantas 18W dan bateri berkapasiti 3240mAh juga dikatakan akan hadir bersama.

[ SUMBER ]


P1 Memperkembangkan Liputan Ke Kawasan Pantai Timur

Baru-baru ini P1 mengumumkan yang penduduk di pantai timur dan kawasan sekitar timur Malaysia sudah mula menikmati servis internet 4G dari mereka. Sebelum ini penduduk di kawasan tersebut terpaksa bergantung pada data internet peranti mudah alih yang mempunyai pelbagai kekurangan, terutamanya dari segi kelajuan dan kuota. P1 juga berkata usaha memperluaskan servis mereka merupakan salah satu inisiatif dalam memodenkan komuniti dan menaik taraf gaya hidup digital.


Rasmi!!! OPPO A77, Kamera Swafoto 16MP Dengan Mod Potret

Telefon pintar terbaru dari OPPO baru sahaja dilancarkan dengan kehadiran OPPO A77 di pasaran Taiwan. Pengumuman ini telah dinyatakan di laman sesawang rasmi OPPO Taiwan dengan tawaran pra-tempah bermula pada 19 Mei ini.

Pengenalan peranti ini membawakan spesifikasi yang baik seperti saiz paparan 5.5 inci dengan resolusi 1980 x 1080p HD penuh. Penggunaan pemproses lapan teras 1.5GHz MediaTek MT6750T dan RAM sebanyak 4GB yang dikuasakan oleh bateri sebesar 3200mAh.

Pada sudut kamera pula, ia menggunakan lensa 13 Megapiksel F/2.2 aperture dengan sokongan PDAF serta dwi LED flash. Menariknya, bahagian hadapan dilengkapi dengan kamera 16 Megapiksel F/2.0 aperture dengan mod Beauty 4.0 dan mod Potret untuk menghasilkan efek bokeh. Selain itu, ia juga menyediakan dua slot SIM hibrid termasuk storan tambahan.

Kerangka luar pula menggunakan jenis logam bersama warna pilihan Emas dan Emas Ros. OPPO A77 ini ditawarkan dengan harga USD365 (kira-kira RM1,580) yang boleh didapati di pasaran Taiwan pada 26 Mei depan.


AppGallery Bekerjasama dengan Rakan Kongsi Global untuk Memperkukuhkan Ekosistem dan Mempertingkatkan Kehidupan Ramai

· AppGallery membantu jenama global dan jenama popular tempatan seperti TomTom, Bolt, Emirates, Sberbank dan Kumu mencapai kejayaan perniagaan

· Inisiatif tambahan untuk kerjasama erat dengan rakan kongsi termasuk membina tiga makmal kerjasama ekosistem global baharu danlima pusat perkhidmatan pembangun global baharu

SONGSHAN LAKE, China, 13 September 2020 /PRNewswire/ — Huawei hari ini berkongsi berita terkini yang penting tentang AppGallery pada Persidangan Pembangun Huawei 2020 (Bersama). Semasa menyampaikan ucaptama, Encik Wang Yanmin, Presiden Global Partnerships dan Eco-Development di Huawei Consumer Business Group menyenaraikan pencapaian AppGallery pada tiga suku pertama tahun 2020, menggariskan sokongan komprehensif yang diberikan Huawei kepada rakan kongsi globalnya dan berkongsi kisah kejayaan untuk memberi inspirasi kepada para pembangun.

“Walaupun dengan cabaran yang semakin meningkat, AppGallery dan ekosistem Huawei Mobile Services (HMS) terus menunjukkan kemajuan tahun ini, terima kasih kepada rakan kongsi global kami. Dengan sokongan dan pengiktirafan yang kukuh ini, kami akan terus melabur dalam ekosistem sementara kami membina salah satu daripada tiga platform agihan aplikasi utama di dunia. Kami yakin bahawa semakin kami meneruskan kerjasama dengan rakan kongsi, kami dapat membantu mereka untuk berkembang dan mencapai matlamat perniagaan mereka, terutama nama-nama popular tempatan yang ingin berkembang ke pasaran global yang lain,” kata Wang Yanmin.

AppGallery dan ekosistem HMS terus berkembang pada tahun 2020

AppGallery kini memberi tumpuan untuk memenuhi pelbagai keperluan 490 juta Pengguna Aktif Bulanan (MAU) di lebih 170 buah negara/wilayah. Pada separuh pertama tahun 2020, muat turun aplikasi pengguna telah mencecah 261 bilion, menunjukkan pertumbuhan populariti pasaran aplikasi ini di kalangan pengguna.

Pada masa ini, 1.8 juta pembangun di seluruh dunia telah menyertai ekosistem Huawei Mobile Services dan lebih daripada 96,000 aplikasi telah bergabung dengan HMS Core di seluruh dunia, yang menawarkan pengalaman lebih unik kepada pengguna.

Memenuhi keperluan pengguna dengan kepelbagaian aplikasi tempatan

Keutamaan yang mendasari AppGallery adalah memenuhi pelbagai keperluan pengguna di pelbagai wilayah dan memberikan mereka perkhidmatan aplikasi yang relevan dan berkualiti. ‘Strategi Global dan Tempatan’ AppGallery adalah pendekatan inovatif untuk penyenaraian aplikasi yang memberi pengalaman lebih baik kepada pengguna dengan memberi tumpuan kepada aplikasi tempatan yang popular.

Beberapa aplikasi dan perkhidmatan global yang popular sering menjadi pilihan utama pengguna di seluruh dunia. Dengan sokongan rakan kongsi global yang berpengaruh, ekosistem Huawei terus berkembang maju, rakan kongsi seperti Bolt, Deezer, Foodpanda, TomTom Go Navigation, LINE, Qwant dan Telegram menyertai AppGallery untuk memberikan keselesaan hidup kepada pengguna.

pembangun tempatan menyedari dengan cepat akan pelbagai faedah penyenaraian AppGallery kerana pengguna juga lebih menyukai aplikasi dan perkhidmatan tempatan. Di Timur Tengah & Afrika, aplikasi pesanan tempatan kegemaran Imo dan platform membeli-belah dalam talian terkenal pada waktu tengah hari tersedia di AppGallery. Di Eropah, BBVA, salah sebuah institusi kewangan terbesar di dunia dan Allegro, aplikasi membeli-belah dalam talian yang popular turut menyertai platform AppGallery. Di Amerika Latin (LATAM), AppGallery telah bekerjasama dengan Bancolombia, salah sebuah bank terbesar di LATAM dan Linio, sebuah pasaran e-Dagang terkemuka.  Di Asia Pasifik, aplikasi tempahan pelancongan popular Agoda dan Lazada, salah sebuah laman web e-dagang yang popular turut tersenarai di AppGallery.

P emaju adalah nadi kepada inovasi Huawei

Rakan kongsi menyertai AppGallery untuk memanfaatkan teknologi inovatif Huawei dan teras HMS, yang membolehkan sektor tradisional mengikut jejak transformasi digital dengan pantas. HMS Core Huawei yang terbuka sepenuhnya membantu mempercepat inovasi aplikasi dan meningkatkan pengalaman pengguna. Dengan kemampuan dan perkhidmatan ini, pengguna akan dapat menikmati pengalaman yang berbeza dari aplikasi, seterusnya membuka lebih banyak peluang perniagaan serta menambah bilangan pembangun.

Sberbank, bank terbesar di Rusia dengan lebih daripada 67 juta pelanggan aktif dalam negara, bekerjasama dengan AppGallery untuk melancarkan pembayaran tanpa hubungan Komunikasi Berhampiran Lapangan (NFC) dengan sokongan HMS. Dalam masa 11 hari, lebih daripada 21 juta pengguna telah memuat turun aplikasi dengan 3.2 juta pemasangan.

Manakala Grabjobs, sebuah platform ambilan pekerja terkemuka di Asia, digabungkan dengan Caas Kit yang membolehkan aplikasi melakukan ambilan pekerja dan temuduga secara dalam aplikasi. Sementara itu, pembayaran melalui pengecaman wajah 3D menggunakan PayBy dengan sokongan kit Security menjadikan pembayaran lebih selamat. Sweet Selfie juga berjaya menambahkan mod malam luar biasa dan anti goyang dalam senarai cirinya selepas digabungkan dengan Camera kit.

Sokongan spektrum penuh AppGallery menyaksikan rakan kongsi mencapai kejayaan dalam perniagaan

AppGallery menyediakan sokongan operasi spektrum penuh untuk pembangun di seluruh dunia dan membantu mereka membuka peluang baharu, seperti operasi merentas wilayah dan pendedahan global. Sehingga kini, beberapa rakan kongsi dari pelbagai wilayah telah mendapat manfaat daripada AppGallery.

Tom Tom, salah satu jenama navigasi terkemuka di dunia, yang memiliki kedua-dua aplikasi navigasi popular TomTom Go Navigation dan TomTom AmiGO turut disenaraikan di AppGallery. Melalui usahasama pemasaran bersama Huawei, TomTom AmiGO menyaksikan peningkatan kadar muat turun sebanyak 22 kali ganda; Bolt, sebuah aplikasi pengangkutan awam menyaksikan peningkatan sebanyak 136 kali dalam muat turun di Eropah dan Afrika daripada minggu pertama sehingga minggu ke tiga belas; Kumu, aplikasi saluran TV langsung dari Filipina, bekerjasama dengan AppGallery untuk melancarkan kempen Hari Ibu. Dalam 15 hari pertama, terdapat peningkatan di kalangan pengguna premium Kumu sebanyak 220% dan pendapatannya meningkat lebih dari 40 kali ganda.

Huawei juga mempunyai sokongan yang luas untuk membantu pembangun meneroka peluang perniagaan di China dan pasaran global lain, dengan menyediakan perkhidmatan perundingan, penyetempatan dan integrasi, pemasaran dan perkhidmatan kempen yang berkaitan. Jurucakap rakan kongsi baharu iaitu Emirates berkata: “Kami gembira dapat bekerjasama dengan Huawei untuk memberikan pengalaman terbaik kepada para pelanggan. Alat menarik yang tersedia di AppGallery dapat membantu kami menjalin hubungan dan pengalaman yang lebih dekat dengan lebih ramai pelanggan, terutamanya di China, yang merupakan pasaran penting bagi kami. Fasa usahasama kami seterusnya akan dilancarkan tidak lama lagi dan bertujuan untuk memberi manfaat kepada penumpang dalam setiap langkah perjalanan mereka, daripada merancang perjalanan sehingga tiba di destinasi mereka.”

Sejak tahun lalu, Huawei telah membantu lebih daripada 700 rakan kongsi memasuki pasaran China.

Huawei berikrar untuk bekerja dengan lebih rapat bersama pembangun dan rakan kongsi

Melangkah ke hadapan, Huawei terus memperkembangkan perkhidmatan pembangun. Huawei sedang membina tiga makmal kerjasama ekosistem global di Rusia, Poland dan Jerman untuk memberikan perkhidmatan kepada pembangun global dan menyediakan perkhidmatan pengaktifan, pengujian dan pensijilan. Lima pusat perkhidmatan pembangun global juga akan ditubuhkan di Romania, Malaysia, Mesir, Mexico dan Rusia, menyediakan perkhidmatan dan platform tempatan untuk membantu para pembangun berkembang dan berinovasi dengan lebih baik.

Huawei sentiasa dan akan terus mengalu-alukan para pembangun global untuk menyertai ekosistem HMS. Kami percaya bahawa dengan kerjasama yang erat, kami dapat memberi pengalaman aplikasi yang lebih baik dan pintar kepada para pengguna global. Sesungguhnya, apabila bintang-bintang kecil bersatu, mereka akan membentuk buruj yang lebih terang.

Untuk maklumat lanjut, sila lawati laman web Pembangun Huawei di https://developer.huawei.com/consumer/en/ atau Forum Pembangun Huawei di https://forums.developer.huawei.com/forumPortal/en/home

Foto – https://ering.com.my/wp-content/uploads/2020/09/appgallery-bekerjasama-dengan-rakan-kongsi-global-untuk-memperkukuhkan-ekosistem-dan-mempertingkatkan-kehidupan-ramai.jpg

Keywords: Computer/Electronics Entertainment Mobile Entertainment Telecommunications Corporate Expansion Joint ventures New products/services

Source: PRNEWSWIRE